**Ministerul Fondurilor Europene**

**Programul Operaţional Infrastructură Mare 2014-2020**

***Axa Prioritară 6: Promovarea energiei curate şi eficienţei energetice în vederea susţinerii unei economii cu emisii scăzute de carbon***

**Obiectivul specific 6.3. Reducerea consumului mediu de energie electrică la nivelul locuinţelor**

**GHIDUL SOLICITANTULUI**

CONDIȚII SPECIFICE DE ACCESARE A FONDURILOR

**Implementarea distribuţiei inteligente într-o zonă omogenă de consumatori casnici de energie electrică**

Cod apel: POIM/290/6/3/Apel de proiecte pentru implementarea măsurării inteligente a consumului de energie la consumatori casnici

*2017*

*CUPRINS*

[Capitolul 1. Informaţii despre Apelul de Proiecte 3](#_Toc497846134)

[1.1. Axa prioritară, prioritatea de investiţii aferentă şi obiectivul specific 3](#_Toc497846135)

[1.2. Tipul apelului de proiecte şi perioada de depunere a propunerilor de proiecte 4](#_Toc497846136)

[1.3. Acţiunile sprijinite şi activităţi 4](#_Toc497846137)

[1.3.1. Acţiunile finanţabile conform POIM 4](#_Toc497846138)

[1.3.2. Activităţile finanţabile în cadrul Obiectivului specific 6.3 5](#_Toc497846139)

[1.4. Tipuri de solicitanţi 6](#_Toc497846140)

[1.5. Grup ţintă 6](#_Toc497846141)

[1.6. Indicatori 6](#_Toc497846142)

[1.7. Alocarea stabilită pentru apelul de proiecte 7](#_Toc497846143)

[1.8. Valoarea minimă şi maximă a proiectului, rata de cofinanţare 7](#_Toc497846144)

[1.9. Ajutor de stat 8](#_Toc497846145)

[Capitolul 2. Reguli pentru acordarea finanţării 11](#_Toc497846146)

[2. 1. Eligibilitatea solicitantului 11](#_Toc497846147)

[2.2. Eligibilitatea proiectului 14](#_Toc497846148)

[2.3.Eligibilitatea cheltuielilor 17](#_Toc497846149)

[Capitolul 3. completarea Cererii de Finanţare 23](#_Toc497846150)

[3.1. Înregistrarea solicitantului în sistem 23](#_Toc497846151)

[3.2. Modalitatea de completare a Cererii de finanţare 24](#_Toc497846152)

[3.2.1 Stabilirea obiectivelor, rezultatelor şi indicatorilor proiectului 24](#_Toc497846153)

[3.2.2. Context şi justificare 25](#_Toc497846154)

[3.2.3 Sustenabilitate 25](#_Toc497846155)

[3.2.4 Relevanţă 25](#_Toc497846156)

[3.2.5 Riscuri 25](#_Toc497846157)

[3.2.6 Complementaritate 26](#_Toc497846158)

[3.2.7 Aplicarea principiilor orizontale 26](#_Toc497846159)

[3.2.8 Specializare inteligentă 27](#_Toc497846160)

[3.2.9 Descrierea investiţiei 27](#_Toc497846161)

[3.2.10 Evaluarea Impactului asupra Mediului (EIM) 27](#_Toc497846162)

[3.2.11 Studiul de fezabilitate 28](#_Toc497846163)

[3.3.12 Analiza Cost Beneficiu 29](#_Toc497846164)

[3.2.13. Managementul de proiect 34](#_Toc497846165)

[3.2.14 Elaborarea bugetului şi categoriile de cheltuieli 34](#_Toc497846166)

[Capitolul 4. Procesul de evaluare și selecție 35](#_Toc497846167)

[4.1 Descriere generală 35](#_Toc497846168)

[4.1.1 Verificarea administrativă și a eligibilității cererilor de finanțare 35](#_Toc497846169)

[4.1.2 Evaluarea cererilor de finanţare 36](#_Toc497846170)

[4.2 Depunerea și soluționarea contestațiilor 37](#_Toc497846171)

[Capitolul 5.contractarea proiectelor 38](#_Toc497846172)

[Anexe 40](#_Toc497846173)

**Capitolul 1. Informaţii despre Apelul de Proiecte**

Prezentul ghid a fost elaborat de Autoritatea de Management pentru Programul Operaţional Infrastructură Mare (POIM) pentru solicitanţii care doresc să obţină finanţare nerambursabilă pentru proiecte de investiţii în infrastructura energetică, în cadrul Axei Prioritare 6 Promovarea energiei curate şi eficienţei energetice în vederea susținerii unei economii cu emisii scăzute de carbon, *Obiectivului Specific 6.3 Reducerea consumului mediu de energie electrică la nivelul locuinţelor.*

În situaţia în care pe parcursul sesiunii de proiecte intervin modificări de natură a afecta regulile şi condiţiile de finanţare stabilite prin prezentul Ghid, inclusiv prelungirea termenului de depunere, AM POIM va aduce completări sau modificări ale conţinutului acestuia, prin publicarea unei versiuni revizuite.

## 1.1. [Axa](#_Toc276380153) prioritară, prioritatea de investiţii aferentă şi obiectivul specific

**Axa Prioritară 6 *Promovarea energiei curate şi eficienţei energetice în vederea susţinerii unei economii cu emisii scăzute de carbon*** vizează Obiectivul Tematic 4 „*Sprijinirea tranziţiei către o economie cu emisii scăzute de dioxid de carbon în toate sectoarele*”, urmărind promovarea investiţiilor în sectorul de energie curata şi eficienţă energetică în vederea asigurării contribuţiei la obiectivele Strategiei Europa 2020 (20/20/20) privind consumul final de energie provenită din resurse regenerabile şi creşterea eficienţei energetice, respectiv: producţia de energie regenerabilă, prin Obiectivul Specific 6.1., consumul de energie în industrie, prin OS 6.2., consumul de energie în gospodării, prin OS 6.3., şi energia prin cogenerare de înaltă eficienţă, prin Obiectivul Specific 6.4.

***Prioritatea de investitii 4d - Dezvoltarea și punerea în aplicare a sistemelor de distribuție inteligente care funcționează la tensiuni medii și joase***

**Obiectivul specific 6.3. Reducerea consumului mediu de energie electrică la nivelul locuinţelor** vizează investiţii în infrastructura energetică pentru implementarea sistemelor de măsurare inteligentă a energiei electrice la nivelul locuințelor*.*

*Principalul rezultat*urmărit prin promovarea proiectelor în cadrul acestui obiectiv specific este:

* Sistem de măsurare inteligentă pentru mai mulţi consumatori conectaţi la reţele inteligente, respectiv cca. 10.000 de consumatori preponderent casnici în cadrul fiecărei regiuni deservite de către cei 8 operatori de distribuţie concesionari (proiecte demonstrative).

*Alte rezultate secundare* in urma implementării acestei măsuri sunt:

* Îmbunătățirea gestionării consumului de energie electrică la nivelul locuinţelor prin modificarea comportamentului utilizatorilor de sisteme de măsurare inteligentă, care să conducă la reducerea consumului mediu de energie electrică
* Asigurarea facturării energiei electrice pe baza consumului real
* Contribuția proiectelor la realizarea viitoarelor rețele inteligente de distribuție a energiei electrice

## 1.2. Tipul apelului de proiecte şi perioada de depunere a propunerilor de proiecte

Apelul de proiecte lansat prin prezentul ghid este **Apel de proiecte pe bază de listă de proiecte prioritare sau pre-identificate**, corelat cu cadrul de performanţă al POIM.

**Solicitările se vor primi în perioada: 03.01.2019, ora 10 –01.07.2019, ora 16**

Data limită de primire a proiectelor este corelată cu cadrul de performanţă al programului. AM POIM poate prelungi termenul de depunere în funcţie de solicitările primite, de rata de contractare a proiectelor, ritmul de implementare sau alte considerente obiective.

Cererile de finanţare se vor depune prin aplicaţia electronică MySMIS2014, cu toate anexele solicitate prin ghidul solicitantului. Proiectele care au parcurs etapa de pregătire a portofoliului de proiecte vor fi depuse prin MySMIS 2014.

Pentru etapa de pregătire a portofoliului de proiecte, cererile de finanțare vor fi depuse, într-un singur exemplar, pe CD, urmând ca transmiterea prin MySMIS 2014 să se realizeze conform indicațiilor de la Capitolul 3.

Proiectele prioritare sau preidentificate din cadrul acestei Axe pot fi sprijinite de către Autoritatea de Management în procesul de pregătire până când ating pragul de maturitate minim acceptabil pentru a fi promovate spre finanţare.

## 1.3. Acţiunile sprijinite şi activităţi

### 1.3.1. Acţiunile finanţabile conform POIM

În cadrul acestui obiectiv specific vor fi finanțate proiecte care au ca obiectiv implementarea acțiunilor de mai jos:

|  |
| --- |
| **Implementarea distribuţiei inteligente într-o zonă omogenă de consumatori casnici de energie electrică (proiecte demonstrative la nivelul regiunilor acoperite de operatorii de distribuție concesionari)** |

Fiecare operator de distribuție concesionar poate depune mai multe proiecte care vor acoperi o zonă omogenă care să cuprindă cel puțin 10.000 de consumatori preponderent casnici (casnici și non-casnici mici).

Zonele de aplicabilitate vor include un număr minim de 10.000 consumatori casnici şi non-casnici mici. În vederea asigurării numărului minim de consumatori pentru zona de aplicabilitate, Solicitanții pot extinde zona omogenă cu o zonă tampon, care să permită ca, la finalul lucrărilor, să fie deservit un număr de cel puțin 10.000 de consumatori casnici şi non-casnici mici, întrucât, din anumite motive care nu depind de operatorul de distributie, este posibil să nu se poată implementa distribuţia inteligentă într-o zona strict delimitata.

|  |
| --- |
| ***Atenție !***  *Zona omogenă este o zonă care are consumatori preponderent casnici a caror alimentare este asigurată din una sau mai multe staţii de transformare. Într-o zonă de consumatori de energie electrică pot fi atât consumatori casnici (în număr preponderent) dar și consumatori noncasnici mici (de ex. birouri, minimarket-uri, etc) alimentați din aceeaşi rețea de energie.**Zona omogenă reprezintă o zona deservită de o rețea radială (alimentată dintr-o stație sau mai multe) și/sau buclată (alimentată din mai multe stații), la nivelul unuia sau mai multor judeţe.*    *Se va avea în vedere că în cadrul Obiectivului specific 6.3 acţiunea de implementare a distribuţiei inteligente vizează investiţii în implementarea de sisteme aferente infrastructurii de măsură inteligentă și de asigurare a continuitătii și calităţii serviciului de distribuție a energiei electrice pentru dezvoltarea rețelelor inteligente.*  *Proiectele demonstrative finanțate prin intermediul fondurilor precizate în acest Ghid vor fi incluse în planul de investiții al reţelei de distribuţie a energiei electrice, cu specificația că se vor finanța din fonduri nerambursabile și surse proprii la secțiunea Surse de finanțare.* |

### 1.3.2. Activităţile finanţabile în cadrul Obiectivului specific 6.3

***Următoarele activităţi prevăzute în proiect pot fi eligibile:***

1. Produse, servicii (inclusiv software) și lucrări aferente infrastructurii de măsurare inteligentă a energiei electrice (sub-sisteme de măsurare inteligentă, sub-sisteme de transmitere a datelor de măsurare, sub-sisteme de management al datelor stocate în și colectate de la contoare, sisteme avansate de analiză și procesare a datelor de măsurare – data analytics), incluzând elemente componente ale infrastructurii de măsurare inteligentă (de ex. grupuri de măsură, data concentratoare, filtre de semnal şi repetoare, sistem de achiziţie a datelor de la contoare – HES, sistem avansat de management al datelor măsurate – MDM, sistem avansat de prelucrare/procesare a datelor de măsură – advanced data analytics).
2. Produse, servicii (inclusiv software) și lucrări aferente distribuţiei inteligente, pentru asigurarea continuităţii și calităţii serviciului de distribuţie la niveluri superioare, incluzând sisteme avansate de management al distribuţiei – ADMS (hardware, senzori de reţea, aplicaţie software, etc), sisteme avansate de management al activelor reţelei de distribuţie – AMS (hardware, software, aplicaţii, etc).
3. Toate componentele sistemelor și sub-sistemelor menţionate mai sus, inclusiv achiziții pentru extindere/modernizare Hardware și Software/Aplicaţii, proiectate să deservească toți clienții operatorului (întreaga zonă de distribuţie a energiei electrice) sunt eligibile, în baza unei justificări privind dezvoltarea unitară și coerentă ulterioară a sistemului de distribuţie inteligentă și pentru asigurarea continuităţii și calităţii serviciului de distribuţie. Sunt de asemenea eligibile achiziția și implementarea interfețelor necesare integrării sistemelor operaționale existente și viitoare ale Solicitantului cu toate sistemele și sub-sistemele implementate prin intermediul proiectelor finanţate cu ajutorul prezentului Ghid, pe baza justificării necesității pentru atingerea obiectivului proiectului (reducerea consumului individual de energie la nivel de locuinţă).
4. Modernizarea/retehnologizarea şi/sau extinderea rețelei de distribuție de joasă/medie tensiune (ex. stații de transformare cu echipamentele aferente, rețeaua de distribuție, posturile de transformare) și integrarea echipamentelelor într-un sistem SCADA, aferente zonei omogene din proiectul propus, în vederea asigurării condițiilor optime de realizare a distribuţiei inteligente, care să permită adaptarea acestora la sisteme de comunicare digitale bidirecționale, monitorizarea interactivă, inteligentă și în timp real sau aproape real și gestionarea consumului de energie electrică, cu pierderi minime și cu un nivel înalt de securitate, siguranță și de calitate în aprovizionarea consumatorilor finali cu energie electrică (de ex. lucrări de modernizarea/retehnologizarea liniilor electrice aeriene sau subterane sau a instalațiilor/echipamentelor electrice din posturile și stațiile de transformare pentru asigurarea funcționalității obligatorii ale sistemelor de distribuţie inteligentă, implementate pe întreg lanțul operator de distribuție concesionar – consumator final, sau altele asemenea);
5. Alte activităţi decât cele de mai sus pot fi considerate eligibile, dacă solicitantul dovedeşte faptul că sunt absolut necesare realizarii implementării sistemelor de distribuţie inteligentă, în conformitate cu OS 6.3.

*Atenție!*

*În proiectarea și realizarea activităților proiectului vor fi respectate cel putin funcționalitățile obligatorii ale sistemelor de măsurare inteligentă a energiei electrice, în conformitate cu Anexa 1 din Ordinul ANRE nr. 145/2014 privind implementarea sistemelor de măsurare inteligentă a energiei electrice, cu modificările şi completările ulterioare.*

*În scopul asigurării unei identităţi vizuale armonioase şi pentru respectarea unitară a regulilor privind vizibilitatea, Beneficiarii vor trebui să aplice cel puţin măsurile minime obligatorii din cadrul Manualului de Identitate Vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](https://www.fonduri-ue.ro/exchweb/bin/redir.asp?URL=http://www.fonduri-ue.ro/transparenta/comunicare)).*

## 1.4. Tipuri de solicitanţi

Solicitanții eligibili în cadrul OS 6.3 sunt:

* ***Operatorii concesionari de distribuţie energie electrică****, care se supun obligaţiilor de implementare a contorizării inteligente (conform Ordinului ANRE nr. 177/10.10.2018 privind implementarea sistemelor de măsurare inteligentă a energiei electrice,* *cu modificările şi completările ulterioare, în vigoare la data depunerii solicitării).*

***Atenție*!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.*

**1.5. Grup ţintă**

Grupul ţintă este reprezentat de consumatorii casnici de energie electrică din România.

## 1.6. Indicatori

| ***ID*** | ***Indicatori obligatorii la nivel de proiect\**** | ***Unitate de măsură*** |
| --- | --- | --- |
| CO33 | Număr de utilizatori suplimentari conectați la rețele inteligente de energie | Utilizatori |
|  | ... (Contoare inteligente achiziționate/montate) | Buc. |
|  | ... (Lungime rețele retehologizate/modernizate) | Km |
|  | ... (Celule integrate în sistemul SCADA) | Nr. |
|  | ... (Sistem electronic de gestiune/monitorizare a datelor (MDM / MDC)) | Buc. |
|  | ... (Sistem / Aplicaţie avansat(ă) de managementul distribuţiei (ADMS)) | Buc. |
|  | ... (Sistem avansat de managementul activelor reţelei de distribuţie (AMS)) | Buc. |
|  | ... (Sistem avansat de procesare a datelor de măsură (Advanced Data Analytics)) | Buc. |

*\* Se vor alege indicatorii potiviţi pentru Proiectul în cauză.*

Toate proiectele vor demonstra contribuția la indicatorul de rezultat:

|  |  |  |
| --- | --- | --- |
| ***2S56*** | Consumul mediu anual de energie electrică pe locuinţă | MWh/an/locuință |
| La nivelul fiecărui proiect se va descrie consumul mediu anual de energie electrică inregistrat in anul de referinta și cel estimat la finalul perioadei de durabilitate de 5 ani în zona omogenă inclusiv tampon specificată pentru aceasta, precum și un calcul estimativ privind contribuția la ținta indicatorului din POIM. Totodată, se va explica și modul în care alți factori pot influența evoluția consumului anual mediu. | | |

**Definițiile indicatorilor și indicații privind cuantificarea acestora**

CO33 = Rețele inteligente: rețele electrice ce integrează acțiunile utilizatorilor de energie prin schimbul digital de informații cu operatorii de rețea sau furnizorii. Un utilizator de energie poate fi consumator, generator sau ambele. Întreprinderile pot fi, de asemenea, utilizatori.

2S56 = Consumul anual de energie, exprimat în MWh/an, într-o gospodărie. Conform datelor Institutului National de Statistică consumul anual al unei gospodării este calculat prin împărţirea consumului anual total al populaţiei la numarul de gospodării. În accepțiunea prezentului Ghid al Solicitantului, prin locuință se înțelege sensul statistic al gospodăriilor.

**Atenție!**

Pe lângă indicatorii obligatorii menționați anterior, fiecare proiect va avea și indicatori fizici asociaţi rezultatelor.

Indicatorii de mediu (Anexa 7) vor fi monitorizați în vederea raportării anuale a acestora.

## 1.7. Alocarea stabilită pentru apelul de proiecte

Bugetul alocat apelului de proiecte este împărțit după cum urmează:

| **Acțiune** | **Alocare netă POIM (euro)\*** | **Buget limită apel/** **Buget limită contractare(euro)\*\*** |
| --- | --- | --- |
| ***Total*** | 33.117.647 | 39.741.176,4 |

*Aceste alocări bugetare sunt indicative AM POIM putând decide limitarea sau extinderea acestor sume în funcție de evoluția globală la nivelul axei prioritare.*

\**Alocare indicativă fără rezervă de performanță*

\*\**Bugetul limită al apelului prezintă nivelul maxim până la care AM POIM primește cereri de finanțare (cca. 120% din alocarea netă la nivel de POIM). Dacă acest nivel este atins înainte**30.06.2018, apelul va fi suspendat și reluat ulterior în funcție de sumele disponibile în urma evaluării, contractării și/sau a unor realocări (inclsuiv rezerva de performanță).*

*\*\*Bugetul limită de supracontractare este indicativ (cca. 120% din alocare). Valoarea sumei supracontractate este indicativă, AM POIM putând decide limitarea sau extinderea acestor sume în funcție de evoluția globală la nivelul întregii axei prioritare. Totodată, alocările pe acțiuni pot fi modificate în funcție de solicitările primite, în corelare cu țintele indicatorilor de program.*

## 1.8. Valoarea minimă şi maximă a proiectului, rata de cofinanţare

Pentru proiectele finanțate prin *Obiectivul specific 6.3. Reducerea consumului mediu de energie electrică la nivelul locuinţelor* se asigură finanțarea integrală a cheltuielilor eligibile astfel: 85% Fondul European de Dezvoltare Regională și 15% buget de stat.

|  |  |
| --- | --- |
| Valoarea maximă a finanţării acordate pentru costurile totale eligibile | 100% (85% FEDR + 15% buget de stat) |
| Contribuţia eligibilă minimă a beneficiarului | 0% |
| Contribuţia comunitară (FEDR) la finanţarea acordată | 85% |
| Contribuţie publică naţională la finanţarea acordată (buget de stat) | 15% |

Ajutorul se acordă în lei sub forma rambursării cheltuielilor efectuate şi nu poate depăşi **15.000.000 euro (**inclusiv TVA) / proiect.[[1]](#footnote-2)

În conformitate cu regulile specifice proiectelor generatoare de venituri, această structură de finanţare menționată se aplică necesarului de finanţare (funding-gap) calculat pe baza rezultatelor analizei cost-beneficiu, diferenţa (non-funding gap) până la incidenţa totalului de costuri eligibile urmând a fi suportată de către beneficiar. Calculul necesarului de finanțare se va face cu respectarea regulilor privind ajutorul de stat stabilite în Art. 48 din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

## 1.9. Ajutor de stat

Finanţarea proiectelor în cadrul *Obiectivului specific 6.3. Reducerea consumului mediu de energie electrică la nivelul locuinţelor* este de tip nerambursabil şi constă în decontarea, în baza unei scheme de ajutor de stat aprobată prin Ordinul ministrului delegat pentru fonduri europene nr. 6783/14.11.2017 *pentru modificarea Schemei de ajutor de stat pentru realizarea de investiții în infrastructura energetică în scopul preluării energiei produse din resurse regenerabile în condiții de siguranță a SEN precum și implementarea sistemelor de măsurare inteligentă a energiei electrice la consumatorii casnici, aferentă Programului Operațional Infrastructură Mare (POIM 2014-2020), Axa Prioritară 6, Obiectivul specific 6.1-Creșterea producției de energie din resurse regenerabile mai puțin exploatate (biomasă, biogaz, geotermal), sectorul distribuție și Obiectivul specific 6.3. Reducerea consumului mediu de energie electrică la nivelul* locuințelor până la nivelul stabilit prin Contractul de Finanţare, a cheltuielilor eligibile realizate pentru implementarea proiectului.

Acordarea ajutoarelor de stat în cadrul *Obiectivului specific 6.3. Reducerea consumului mediu de energie electrică la nivelul locuinţelor* se face în baza prevederilor *Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat* (Regulamentul de ajutor de stat exceptat) şi intră în categoria ajutoarelor menţionate la art. 48 privind  **investițiile în infrastructura energetică**.

Ajutoarele pentru investiții destinate construirii sau modernizării infrastructurii energetice sunt compatibile cu piața internă în sensul Art. 107 alineatul (3) din Tratat și sunt exceptate de la obligația de notificare prevăzută la articolul 108 alineatul (3) din Tratat, cu condiţia să fie îndeplinite cerinţele prevăzute de Regulamentul de ajutor de stat exceptat. Solicitanţii de finanţare vor completa anexele C1.3 şi C 4.5 la Cererea de finanţare referitoare la conformitatea cu regulile de ajutor de stat.

După acordarea ajutorului de stat prin semnarea contractului de finanțare, furnizorul ajutorului de stat va asigura respectarea prevederilor din Regulamentul de ajutor de stat exceptat referitoare la publicare si informare (art. 9 alineatul (1) şi (4)) și raportare (art. 11), prin intermediul Consiliului Concurenței.

Pentru a stabili contribuţia proprie şi a determina cuantumul maxim al ajutorului de stat pe care îl poate primi, solicitantul va avea în vedere, la întocmirea bugetului de proiect, condiţiile de eligibilitate a cheltuielilor şi modalitatea de calcul a valorii maxime a finanțării nerambursabile descrise mai jos, conform prevederilor art. 48 din Regulamentul de ajutor de stat exceptat.

**Condiţia ca întreprinderea să nu se afle în dificultate**

În conformitate cu art. 1, alin.4, lit.c din Regulamentul de ajutor de stat exceptat, ajutorul acordat în cadrul Obiectivului specific 6.3 nu se acordă întreprinderilor aflate în situaţiile menţionate la articolul 2, alin 18 din Regulament.

**Efectul stimulativ şi principiul demarării lucrărilor**

În conformitate cu Art.2, alin. 23 şi Art. 6. alin.1şi 2 din Regulamentul de ajutor de stat exceptat, ajutoarele de stat acordate pentru proiecte care vizează investiţii în infrastructura energetică în cadrul Obiectivului specific 6.3 vor fi acordate doar în cazul în care acestea au *efect stimulativ* şi respectă principiul *demarării lucrărilor (definite în secțiunea 2.3.).*

Se va avea în vedere că activitățile proiectului nu vor fi **începute înainte de** **declararea eligibilităţii proiectului** **de către AMPOIM (data primirii adresei de îndeplinire a** criteriilor de conformitate administrativă şi de eligibilitate**)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a oricăror studii necesare pentru pregătirea proiectului).

În plus, solicitanţii de ajutor de stat în cadrul Obiectivului specifice 6.3 vor explica în cadrul Cererii de finanţare ce **s-ar întâmpla în absența ajutorului, și anume situația în care infrastructura energetică respectivă nu s-ar realiza**, care este descrisă ca fiind scenariul contrafactual.

**Pragul de notificare**

În conformitate cu art. 4, alin. 1, lit. x din Regulamentul de ajutor de stat exceptat valoarea ajutorului / proiect/întreprindere nu va depăşi pragul de 50 de milioane euro.

Un Beneficiar poate depune mai multe cereri de finantare dar fără a depăși 50 milioane de Euro cumulat pe proiect/ întreprindere.

**Costuri eligibile**

În conformitate cu art. 48, alin 4, din Regulamentul de ajutor de stat exceptat, **costurile eligibile sunt costurile de investiții cu infrastructura energetică** în condițiile prevăzute de HG nr. 399/2015(a se vedea Cap. 2.3 din prezentul ghid).

**Valoarea ajutorului**

*În conformitate cu art. 48, alin 5, din Regulamentul de ajutor de stat exceptat, valoarea ajutorului de stat acordat nu poate depăşi diferenţa dintre costurile eligibile și profitul din exploatare aferent investiției. Profitul din exploatare se deduce din costurile eligibile ex-ante prin analiza financiară a proiectului.*

*Costul eligibil este deficitul de finanţare, în condiţiile în care scenariul contrafactual este considerat a fi situaţia în care infrastructura energetică respectivă nu s-ar realiza. Costurile eligibile se stabilesc, în urma analizei cost-beneficiu, prin compararea investiţiei care beneficiază de ajutor de stat cu situaţia contrafactuală în care investiţia nu s-ar realiza.* *(a se vedea Cap. 3.3.12 Analiza Cost Beneficiu).*

Pașii metodologici avuți în vedere la calculul ajutorului de stat sunt următorii:

1. *Calculul profitului din exploatare*

Profitul din exploatare actualizat se va calcula după formula:

cid:image003.png@01D10A8D.28696F80Unde:

“*CFt”* este fluxul de numerar generat (ca diferenţă între veniturile din exploatare şi costurile de exploatare aferente investiției, calculate incremental ca diferență între varianta afacere ”cu proiect” și varianta afacere ”fără proiect”.

*“k”* este rata de actualizare.

*“n”* este durata de viață a investiţiei.

|  |
| --- |
| Atenţie!   * Profitul din exploatare (*venitul net actualizat*) înseamnă diferența dintre veniturile actualizate și valoarea actualizată a costurilor de exploatare pe durata de viață a investiției, în cazul în care această diferență este pozitivă.   Profitul din exploatare se calculează conform recomandărilor din cap. 3.3.12 Analiza Cost Beneficiu. |

**Cumulul**

Se vor respecta condițiile prevăzute în *Schema de ajutor de stat pentru realizarea de investiții în infrastructura energetică în scopul preluării energiei produse din resurse regenerabile în condiții de siguranță a SEN precum și implementarea sistemelor de măsurare inteligentă a energiei electrice la consumatorii casnici.*

1. *Calculul ratei de funding-gap*

CEo – costurile eligibile actualizate aferente zonei omogene (inclusiv zona tampon)[[2]](#footnote-3);

PE – profitul din exploatare actualizat;

Rfg – rata funding gap.

1. *Calculul ajutorului de stat*

CE – costurile eligibile ale proiectului (valori neactualizate);

Rfg – rata funding gap;

AJ – ajutorul de stat.

AJ = CE x Rfg,

AJ < 15.000.000 euro

**Capitolul 2. Reguli pentru acordarea finanţării**

**Verificarea administrativă și a eligibilității cererilor de finanțare va presupune următoarele aspecte:**

* + se verifică dacă propunerea de proiect a fost depusă în condițiile specificate în prezentul ghid;
  + se are în vedere existența și forma cererii de finanțare și a anexelor, valabilitatea documentelor, precum și respectarea criteriilor de eligibilitate menționate în prezentul ghid;
  + se verifică îndeplinirea criteriilor din grila de verificare administrativă și a eligibilității cererii de finanțare (anexă la prezentul ghid), respectiv:
  + eligibilitatea solicitantului / structurii instituționale - se va verifica dacă solicitantul îndeplinește criteriile prevăzute în prezentul ghid / apel de proiecte
  + eligibilitatea proiectului - se va verifica dacă proiectul și activitățile sale îndeplinesc criteriile prevăzute în prezentul ghid / apel de proiecte

### 2. 1. Eligibilitatea solicitantului

**Solicitanţii trebuie să îndeplinească următoarele condiţii de natură instituţională, legală şi financiară:**

1. Solicitantul este societate legal constituită în conformitate cu legislaţia specifică din statul membru a cărei naţionalitate o deţine şi are înscrisă activitatea de distribuţie energie electrică

* *Actul constitutiv, statutul şi Certificatul constatator eliberat de Oficiul Registrului Comerţului sau documente echivalente cu traducere autorizată, (emis cu maximum 30 zile înainte de depunerea cererii de finanţare), valabil la data depunerii documentelor însoţitoare ale Cererii de finanţare*

**Atenţie!**

*Sucursalele, agenţiile, reprezentanţele societăţilor sau alte dezmembrăminte fără personalitate juridică nu sunt eligibile.*

*Se va lua în considerare codul CAEN al activităţii pentru care solicitantul intenţionează să acceseze fonduri în cadrul OS 6.3.*

*Solicitantul va furniza în Cererea de finanţare informații despre toți partenerii, în cazul întreprinderilor legate.*

*Pentru societățile comerciale care funcționează și prin filiale / sucursale / punct de lucru, care îndeplinesc împreună condițiile de eligibilitate, societatea comercială mamă va fi eligibilă la finanțare pentru toate structurile coordonate*

b) Solicitantul este operator concesionar de distribuție energie electrica în una din cele 8 regiuni de operare (acoperite de operatorii de distribuţie concesionari)

*Se probează prin:*

* *Contractul de concesiune valabil in baza caruia desfăşoară activitatea de distribuţie energie in care sunt evidentiate bunurile si terenurile care vor fi supuse lucrarilor din proiect*
* *Licența eliberată de autoritatea competentă (ANRE) pentru operare rețele de distribuție energie electrică, valabilă pe cel puțin durata de implementare a proiectului* 
  + 1. Solicitantul **nu** se încadrează într-una din situaţiile de mai jos:

1. este în incapacitate de plată, în stare de insolvenţă conform prevederilor Legii nr. 85/2014 privind procedura insolvenţei, cu modificările şi completările ulterioare, după caz;
2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar sau activităţile sale comerciale sunt suspendate ori fac obiectul unui aranjament cu creditorii;
3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, şi bugetului local în conformitate cu prevederile legale în vigoare în România;
4. *Solicitantul/reprezentantul legal al Solicitantului* a suferit condamnări definitive datorate unei conduite prefesionale îndreptată împotriva legii, decizie formulată de o autoritate de judecată ce are forţă de res judicata;
5. *Solicitantul/reprezentantul legal al Solicitantului* a fost subiectul unei judecăţi de tip res judicata pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;
6. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, prin care un ajutor de stat a fost declarat ilegal şi incompatibil cu piaţa internă;
7. este o întreprindere în dificultate, în conformitate cu prevederile art. 2, punctul 18 din Regulamentul (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.

*Se probează prin:*

* *Declaraţia de eligibilitate a solicitantului (Anexa C1.1 la Cererea de finanţare)*
* *Declaraţia privind conformitatea cu ajutorul de stat (C1.3 la Cererea de finanţare), în corelare cu sectiunea Nerespectarea legislatiei UE din Cererea de finanţare*
* *În cazul punctului 7 se va verifica îndeplinirea acestei condiții în baza Declaraţiei de eligibilitate a solicitantului (Anexa C1.1. la Cererea de finanţare). În cazul în care proiectul va obține punctajul minim pentru a fi selectat spre finanțare (70 de puncte), se va verifica îndeplinirea acestei condiții în baza metodologiei de calcul pentru întreprinderi în dificultate ce va fi publicată pe pagina de internet a Ministerul Fondurilor Europene, în corelare cu Anexa C4.5. la Cererea de finanţare.*
* *În cazul selecţiei proiectului, la contractare se va proba îndeplinirea obligaţiilor de la litera c) punctul 3) prin certificatul de atestare fiscală emis de ANAF şi de Direcţia de taxe şi impozite local aflate în termenul de valabilitate,conform formatului specific pentru solicitarea de finanţare prin fonduri europene nerambursabile; de asemenea, la contractare vor fi probate alte obligaţii prin Cazier fiscal al solicitantului şi Cazier judiciar al reprezentantului legal aflate în termenul de valabilitate.*

1. Solicitantul demonstrează capacitate de management de proiect, prin informații privind Unitatea de Implementare a Proiectului.

* *Probează cu CV-urile membrilor UIP/fișe de post (dacă acestea nu sunt ocupate); a se vedea descrierea din secțiunile Resurse Umane din Cererea de Finanțare.*

1. Solicitantul demonstrează capacitate tehnică, pentru susținerea activităților proiectului. În cazul în care beneficiarul implementează el însuși o parte sau toate activitățile proiectului, trebuie să dovedească faptul că deține personal calificat (cel puțin 3 ani experiență în domeniul relevant pentru activitatea pe care o desfășoară)

* *Se probează prin dovedirea experienței angajaților / structurii, în implementarea unor proiecte similare în domeniul relevant: CV-uri, fișe de post și alte informații similare relevante (decizii interne), (secțiunea Capacitate tehnică din Cererea de Finanțare)*

1. Reprezentantul legal al solicitantului nu se află în situaţie de conflict de interese, astfel cum este definit de legislatia naţională

* *Solicitantul va completa Declarația privind conflictul de interese conform Anexei C1.5 la Cererea de finanțare*

g) Solicitantul demonstrează capacitatea financiară pentru implementarea proiectului printr-o cifră de afaceri înregistrată în cel puțin unul din ultimii trei ani fiscali, în valoare minim egală cu valoarea grantului solicitat. Dacă solicitantul nu îndeplineşte criteriul privind cifra de afaceri, trebuie să dovedească accesul la o linie de credit valabilă pe durata de implementare a proiectului care să dovedească capacitate financiară acceptabilă corelată cu planul de activităţi, printr-o scrisoare de intenţie emisă de o instituţie bancară. De asemenea, își va asuma acoperirea sumelor aferente cheltuielilor neeligibile.

*Probează cu:*

* *Bilanțul contabil (consolidat* *unde este cazul) auditat/semnat de cenzori dacă acest lucru este solicitat de legislaţia în vigoare,* *depus şi înregistrat la organul fiscal competent, pentru ultimele 3 exerciţii financiare încheiate, în corelare cu secțiunea Solicitant din Cererea de finanţare. Întreprinderile cu activitate de mai puţin de 3 ani vor depune aceste documente pentru exerciţiile financiare încheiate.*
  + *Întreprinderile mari vor depune documentele de mai sus numai pentru ultimul exerciţiu financiar încheiat, în copie.*
  + *Declaraţia de angajament a solicitantului (Anexa C1.4* *la Cererea de finanţare)*
* *În cazul selecţiei proiectului, la contractare, va prezenta documente prin care îşi asumă contribuţia solicitantului (de ex: Hotărârea AGA/ CA/ Asociatului Unic al Societăţii) privind acoperirea sumelor aferente cheltuielilor neeligibile.*
* *De asemenea, în cazul prezentării scrisorii de intenţie la depunerea Cererii de finanţare (de către solicitanţii care nu pot demonstra criteriul cifrei de afaceri înregistrate în cel puţin unul din ultimii trei ani, în valoare minim egală cu valoarea grantului solicitat), la contractare se va solicita contractul de credit.*

h) Solicitantul a înregistrat profit net sau profit din exploatare în ultimul exercițiu financiar încheiat

* *Probează cu bilanţul contabil depus şi înregistrat la organul fiscal competent, respectiv contul de profit şi pierdere şi datele informative (auditat/semnat de cenzori dacă acest lucru este solicitat de legislaţia în vigoare) / bilanţ consolidat depus şi înregistrat la organul fiscal competent (după caz, traducere legalizată), auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, inclusiv contul de profit şi pierdere consolidat şi datele informative, pentru ultimul exerciţiu financiar încheiat, anterioare anului de depunere a Cererii de finanţare, în corelare cu sectiunea Solicitant din Cererea de finanţare.*

i) Solicitantul justifică necesitatea finanţării proiectului prin ajutor de stat (*efectul stimulativ*)

*Se probează prin:*

* *Declaraţia privind conformitatea cu regulile ajutorului de stat din Anexa C1.3. la Cererea de finantare*
* *Anexa C4.5 la Cererea de finantare (Conformitatea cu regulile de exceptare de la notificare a ajutorului de stat)*
* *Secţiunea Impactul sprijinului din partea Uniunii asupra implementării proiectului, din Cererea de finanţare*

### 2.2. Eligibilitatea proiectului

Proiectele depuse în cadrul obiectivului specific 6.3. trebuie să respecte următoarele condiții:

1. Proiectul se încadrează în categoriile de acțiuni finanțabile menţionate în POIM, corespunzătoare Axei Prioritare 6, Obiectivul specific 6.3 definit în prezentul ghid al solicitantului, iar perioada de implementare a proiectului se încadrează în perioada de eligibilitate (între data declararii eligibilitatii proiectului de catre AMPOIM şi 31.12.2023), cu respectarea principiului “demararea lucrărilor”.

* *A se vedea secțiunile Obiective proiect şi Activităţi previzionate, din Cererea de finanţare.*

1. Durata de implementare a proiectului trebuie să fie de maxim 48 de luni și să nu depăşească data de 31.12.2023.

* *A se vedea secțiunea Activităţi previzionate, din Cererea de finanţare.*

1. Scopul şi obiectivele proiectului sunt în concordanţă cu acţiunea eligibilă în cadrul Obiectivului specific 6.3 şi cu activităţile eligibile prezentate la secţiunea *1.3 Activităţi eligibile* din prezentul ghid și vizează investiții în infrastructura energetică, conform definiției din art.2, alin. 130, din Regulamentul de ajutor de stat exceptat.

* *A se vedea secțiunea Obiective proiect din Cererea de finanţare*
* *A se verifica reducerea consumului mediu de energie electrică la nivelul locuințelor individuale (a se vedea secțiunea Indicatorii proiectului, valoarea de referință și valoarea ținta pentru indicatorul 2S56 Consumul mediu anual de energie electrică pe locuinţă*)
* *Anexa C4.5 la Cererea de finantare*

1. Proiectul a fost aprobat de către solicitant în condițiile legislației aplicabile

* *Se probeaza prin avizul CTE*

1. Proiectul este localizat în regiunile mai puţin dezvoltate: Vest, Nord-Vest, Nord-Est, Sud- Est, Sud-Muntenia, Sud-Vest Oltenia, Centru

***Atenție!***

*Proiectele implementate în regiunea Bucureti-Ilfov nu sunt eligibile.*

1. Activitatea economică identificată prin codul CAEN pentru care se solicită finanţarea este eligibilă şi prin proiect nu se sprijină în nici un fel activităţile/sectoarele excluse, conform Articolului 1, alin.3 din Regulamentul de ajutor de stat exceptat şi articolul 3, alin. 3 din Regulamentul (UE) nr. 1301/2013 privind Fondul european de dezvoltare regională

*Se probează prin:*

* *Declarația privind conformitatea cu regulile ajutorului de stat, Anexa C1.3* *la Cererea de finanţare*
* *Declaraţia de angajament Anexa C1.2 la Cererea de finanţare*
* *Anexa C4.5 la Cererea de finantare*

|  |
| --- |
| ***Atenție!***  În cadrul OS 6.3, în conformitate cu prevederile Regulamentului nr. 651/2014 privind ajutorul de stat şi ale Regulamentului (UE) nr. 1301/2013 privind Fondul european de dezvoltare regională nu se acordă sprijin financiar pentru următoarele:   1. sectoare:   a) sectorul pescuitului şi acvaculturii;  b) sectorul prelucrării şi comercializării produselor agricole, în următoarele cazuri:  - atunci când valoarea ajutoarelor este stabilită pe baza preţului sau a cantităţii unor astfel de produse achiziţionate de la producători primari sau introduse pe piață de întreprinderile respective; sau  - atunci când ajutoarele sunt condiționate de transferarea lor parțială sau integrală către producătorii primari;  c) sectorul producției agricole primare;  a) facilitarea închiderii minelor de cărbune necompetitive, astfel cum sunt reglementate de Decizia nr. 2010/787 a Consiliului.  b) dezafectarea sau construirea de centrale nucleare;  c) investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;  d) fabricarea, prelucrarea și comercializarea tutunului și a produselor din tutun   1. obiective:   a) ajutoarelor destinate activităților legate de exportul către țări terțe sau către alte state membre, respectiv ajutoarelor legate direct de cantitățile exportate, de înființarea și funcționarea unei rețele de distribuție sau de alte costuri curente legate de activitatea de export;  b) ajutoarelor condiționate de utilizarea preferențială a produselor naționale față de produsele importate;  c) acordarea de ajutoare este condiționată de obligația ca beneficiarul să utilizeze bunuri produse la nivel național sau servicii naționale;  În cazul în care o întreprindere își desfășoară activitatea atât în sectoarele excluse menționate la A lit.(a), (b) sau (c), cât și în sectoarele care intră în sfera de acordare a finanţării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul Obiectivului specific 6.3 din POIM. |

1. Rețelele de distribuție a energiei electrice în cadrul căreia se realizează sistemul de măsurare inteligentă sunt supuse în integralitate reglementării tarifelor și accesului în conformitate cu legislația referitoare la piața internă a energiei.

* *Se probează prin Declaraţie privind conformitatea cu regulile ajutorului de stat, Anexa C1.3 și se oferă informații în cererea de finanțare*
* *Anexa C4.5 la Cererea de finanțare*

1. Proiectul respectă reglementările naţionale şi comunitare privind eligibilitatea cheltuielilor, promovarea egalităţii de şanse şi politica nediscriminatorie; dezvoltarea durabilă, tehnologia informaţiei; achiziţiile publice; informare şi publicitate; ajutorul de stat precum şi orice alte prevederi legale aplicabile fondurilor europene structurale și de investiții, dupa caz.

*Se probează prin:*

* *Declarația de eligibilitate a solicitantului din Anexa C1.1 la Cererea de finanţare, corelată cu secțiunea Principii orizontale*
* *Anexa C4.8. Planul de informare și publicitate*

1. Proiectul pentru care se solicită finanţare nu a mai beneficiat de finanţare din fonduri publice, în ultimii 5 ani înainte de data depunerii cererii de finanţare, cu excepţia studiilor preliminare (studiul de prefezabilitate, analiza geo-topografică, studiu de fezabilitate, proiect tehnic, detalii de execuţie)

*Se probează prin:*

* *Declarația de eligibilitate a solicitantului din Anexa C1.1 la* Cererea de finanţare

1. Bugetul proiectului respectă legislația privind categoriile de cheltuieli eligibile , inclusiv regulile de cumul al ajutorului de stat.

*Se probează prin:*

* *Secţiunea Buget - Activități și cheltuieli din Cererea de finanţare, documentele justificative aferente*
* *Anexa C4.5 la Cererea de finantare*

1. Valoarea finanţării solicitate din fonduri UE nu depăşește diferenţa dintre costurile eligibile și profitul din exploatare aferent investiției, în valoare limită per proiect de 10.000.000 euro (echivalent în lei la cursul Inforeuro din luna anterioară depunerii cererii de finanțare) .

*Se probează prin:*

* *A se vedea secțiunile Activităţi şi cheltuieli şi Analiza financiară din Cererea de finanțare și secţiunea 2.2 din prezentul ghid.*
* *Anexa C4.5 la Cererea de finanțare*

1. Pentru lucrările la nivelul reţelelor:

În cazul proiectelor care vizează obiective de investiție asupra unor imobile, se va proba dreptul de proprietate/concesiune/superficie al operatorului asupra imobilelor. De asemenea, se va proba că imobilele supuse investiţiei îndeplinesc cumulativ următoarele condiţii la data depunerii cererii de finanţare:

* + *sunt disponibile pentru investiții*
  + *sunt libere de orice sarcini, în sensul că nu este afectat de limitări legale, convenționale, judiciare ale dreptului real invocat, incompatibile cu realizarea activităților proiectului.*
  + *nu fac obiectul unor litigii în curs de soluţionare la instanţele judecătoreşti cu privire la situaţia juridică*
  + *nu fac obiectul revendicărilor potrivit unor legi speciale în materie sau dreptului comun*

*Se probează prin :*

* *Declarația de eligibilitate a solicitantului din Anexa C1.1* *la Cererea de finanţare*
* *În cazul proprietăţii - actul juridic care sa ateste dreptul de proprietate asupra terenului, în copie conform cu originalul (la cererea de finanțare), ex. contract de vânzare-cumpărare, donație, etc; extras de carte funciară (la contractare);*
* *În cazul concesiunii - contract de concesiune asupra terenului, în copie conform cu originalul (la cererea de finanţare), extras de carte funciară (la contractare);*
* *În cazul superficie - contract de superficie asupra terenului, în copie conform cu originalul (la cererea de finanţare), extras de carte funciară (la contractare),*

în corelare cu sectiunile Resurse materiale implicate si Studii de fezabilitate din Cererea de finantare;

Pentru investiții unde dreptul de proprietate nu este obligatoriu se vor prezenta documentele doveditoare privind dreptul de acces pe proprietăți, unde este cazul, conform reglementărilor în vigoare:

* *Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în  care să fie evidențiate inclusiv numerele cadastrale unde acestea există;*
* *Documentele doveditoare privind dreptul de acces pe proprietăți, conform reglementărilor în vigoare ( la contractare ). În ceea ce privește dreptul de acces pentru instalarea contoarelor, acordul proprietarilor va fi prezentat la rambursarea cheltuielilor.*

1. Proiectul este prevăzut în programul de investiţii al solicitantului

* *Se probează prin Declaraţia de eligibilitate din Anexa C1.1 din Cererea de finanţare*
* *Programul de investiţii al solicitantului este actualizat cu investiţiile propuse prin proiect și propunerile transmise la ANRE, conform prevederilor legislative ANRE în vigoare (la contractare).*

**Îndeplinirea condiţiilor de natură instituţională, legală şi financiară se probează cu aplicarea corespunzătoare de către AM POIM a prevederilor Ordonanței de Urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative.”**

### 2.3. Eligibilitatea cheltuielilor

*Baza legală:*

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 - 2020
* Regulamentul (UE) nr. 1303/2013 prevede la art. 65, 66, 67, 68, 69 condiţiile generale pe care trebuie să le îndeplinească cheltuielile efectuate de către beneficiari pentru a fi eligibile pentru finanţare din contribuţia din fondurile europene;
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020;
* Regulamentul (UE) 651/2015 de declarare a numitor categorii de ajutoare compatibile cu piața interna in aplicarea articolelor 107 si 108 din tratat;
* Legislatia nationala si europeană in vigoare la data semnării contractului de finanțare;
* Instrucțiunile AM/OI, pentru contractele de finanțare semnate după data (publicării) acestora.

Pentru a fi eligibile în vederea finanţării prin POIM, toate cheltuielile trebuie să respecte prevederile reglementărilor de mai sus, să corespundă obiectivelor POIM, să fie indispensabile atingerii obiectivelor proiectului, să fie incluse în Cererea de finanţare aprobată şi defalcate în bugetul cererii de finanţare.

Pentru a fi rambursată, o cheltuială trebuie să îndeplinească în mod cumulativ, următoarele condiţii cu caracter general, conform HG 399/2015

* 1. să fie angajată de către beneficiar şi plătită de acesta în condiţiile legii între data declarării eligibilităţii proiectului de către AMPOIM şi 31 decembrie 2023;
  2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013;
  3. să fie în conformitate cu prevederile programului;
  4. să fie în conformitate cu contractul/decizia/ordinul de finanţare, încheiat între autoritatea de management sau organismul intermediar şi beneficiar, cu respectarea art. 65 alin. (11), art. 70, art. 71, art. 125 alin. (1) şi art. 140 din Regulamentul (UE) nr. 1.303/2013;
  5. să fie rezonabilă şi necesară realizării operaţiunii;
  6. să respecte prevederile legislaţiei Uniunii Europene şi naţionale aplicabile;
  7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013

***În plus, o cheltuială este eligibilă dacă:***

Activitățile proiectului prezent pentru care se rambursează cheltuiala nu au fost finanțate, în ultimii 5 ani înainte de data depunerii cererii de finanțare, din fonduri publice.

|  |
| --- |
| **Atenţie!**   * Având în vedere că proiectele intră sub incidența ajutorului de stat, solicitanții vor avea în vedere justificarea efectului stimulativ al finanţării solicitate şi respectarea principiului privind *demararea lucrărilor* în cazul proiectului propus spre finanțare, conform căruia activitățile proiectului nu vor fi **începute înainte de** **declararea eligibilităţii proiectului** **de către AMPOIM (data primirii adresei de îndeplinire a criteriilor de conformitate administrativă şi de eligibilitate)**, cu excepția achiziției de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate (și a oricăror studii necesare pentru pregătirea proiectului), care nu sunt considerate drept începere a lucrărilor. Solicitantul va completa în acest sens Declarația privind conformitatea cu regulile ajutorului de stat (Anexa C1.3) şi Anexa C4.5. * Conform *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat* „demararea lucrărilor” înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată; * Toate cheltuielile aferente activităţilor de pregătire a proiectelor implementate înainte de declararea eligibilităţii proiectului de către AMPOIM, care conform definiţiei de mai sus sunt considerate drept demararea lucrărilor (achiziția de terenuri și lucrărilor pregătitoare, cum ar fi obținerea avizelor și autorizațiilor și realizarea studiilor de fezabilitate și a oricăror studii necesare pentru pregătirea proiectului) nu sunt eligibile a fi decontate în cadrul Obiectivului specific 6.3. întrucât nu justifică efectul stimulativ al acestora. * Solicitantul îşi asumă obligaţia de a nu primi finanţări din alte surse publice pentru aceleaşi cheltuieli eligibile ale proiectului, sub sancţiunea rezilierii contractului; solicitantul va depune o declaraţie care atestă că nu a mai primit sprijin din fonduri publice pentru proiectul propus (vezi Declaraţia de eligibilitate a solicitantului- Anexa C1.1 la Cererea de finanţare).   *A se vedea secţiunea 1.9 privind ajutorul de stat.* |

***Cheltuielile identificate de beneficiar vor fi încadrate pe categoriile de cheltuieli din Anexa 5.***

Nu sunt eligibile pentru a fi decontate în cadrul *Obiectivului specifice 6.3* următoarele tipuri de cheltuieli din Anexa 6 la prezentul ghid (în conformitate cu prevederile Art. 13, lit. h din HG nr. 399/2015) și cu prevederile Art. 48 din Regulamentul nr.651/2014:

* Cheltuieli aferente contribuției în natură
* Cheltuieli cu amortizarea
* Cheltuieli cu achiziția imobilelor deja construite
* Cheltuieli de leasing
* Cheltuieli cu închirierea, altele decât cele prevăzute la cheltuielile generale de administrație
* Cheltuieli cu achiziția de mijloace de transport pentru unitatea de implementare a proiectului
* Cheltuieli pentru achiziția de echipamente second-hand
* Cheltuieli cu amenzi, penalități, cheltuieli de judecată și de arbitraj
* Cheltuieli generale de administrație
* Cheltuieli cu auditul achiziționat de beneficiar pentru proiect
* Cheltuieli pentru consultant în elaborare studii de piață/evaluare
* Cheltuieli aferente managementului de proiect
* Cheltuieli de informare, comunicare și publicitate
* Cheltuielile cu studiile de teren
* Cheltuieli pentru organizarea procedurilor de achiziţie
* Cheltuieli pentru obținere avize, acorduri, autorizații (realizate înainte de demararea lucrărilor)
* Cheltuieli pentru proiectare și inginerie (realizate înainte de demararea lucrărilor)
* Cheltuieli pentru achiziția terenului, cu sau fără construcții (realizate înainte de demararea lucrărilor)
* Cheltuieli pentru comisioane, cote, taxe

***Prevederi privind TVA***

**Baza legală:**

* HG nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020
* ORDIN nr. 1.425/2016 pentru aprobarea Instrucţiunilor de aplicare a prevederilor art. 12 din Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020

Cheltuiala cu taxa pe valoarea adăugată este eligibilă dacă este nerecuperabilă, potrivit legii, cu respectarea prevederilor art. 69 alin. (3) lit. c) din Regulamentul (UE) nr. 1303/2013.

Pentru proiectele promovate în cadrul OS 6.3., cheltuiala aferentă TVA nu este eligibilă, fiind deductibil din perspectiva activităţii economice derulate de solicitant

***Implementarea financiară a proiectului***

**Baza legală:**

* **Ordonanţa de urgenţă a guvernului nr. 40/2015 privind gestionarea financiară a fondurilor europene pentru perioada de programare 2014-2020 şi HG nr. 93/2016 pentru aprobarea Normelor metodologice de aplicare a prevederilor OUG nr. 40/2015**

Implementarea financiară se face prin mecanismul rambursării cheltuielilor efectuate sau prin cel al decontării cererilor de plată conform prevederilor legale. Obligaţiile beneficiarului şi ale AM referitor la plăţi sunt detaliate în conţinutul contractului de finanţare.

**Atenţie!**

În cadrul acestui Obiectiv Specific nu se acordă prefinanţare.

* **Mecanismul rambursării cheltuielilor efectuate**

Implică transmiterea de către beneficiari a unor cereri de rambursare în care sunt solicitate la rambursare cheltuieli care au fost efectuate şi pentru care sunt ataşate dovezi ale efectuării cheltuielilor.

Beneficiarii au obligaţia de a depune la autoritatea de management cereri de rambursare pentru cheltuielile efectuate care nu au fost incluse în cereri de rambursare aferente unor cereri de plată, în termen de maxim 3 luni de la efectuarea acestora.

În termen de maximum 20 de zile lucrătoare de la data depunerii de către beneficiar la autoritatea de management (direcţiile teritoriale), a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la data la care autoritatea de management dispune de resurse în conturile sale. După efectuarea plăţii, autoritatea de management notifică beneficiarilor plata aferentă cheltuielilor autorizate din cererea de rambursare.

Pentru depunerea de către beneficiar a unor documente adiţionale sau clarificări solicitate de autoritatea de management, termenul de 20 de zile lucrătoare poate fi întrerupt fără ca perioadele de întrerupere cumulate să depăşească 10 zile lucrătoare.

În cazul aplicării unor reduceri procentuale de către autorităţile de management în conformitate cu art. 6 alin. (3) din OG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/ sau a fondurilor publice naţionale aferente acestora, notificarea beneficiarilor privind plata cheltuielilor aferente autorizate se va realiza în termen de maximum 10 zile lucrătoare de la efectuarea plăţii.

În cazul ultimei cereri de rambursare depuse de beneficiar în cadrul proiectului, termenul de 20 de zile lucrătoare poate fi prelungit cu durata necesară efectuării tuturor verificărilor procedurale specifice autorizării plăţii finale, dar nu mai mult de 90 de zile lucratoare.

Nedepunerea de către beneficiar a documentelor sau clarificărilor solicitate în termenul prevăzut în contractul de finanţare atrage respingerea, parţială sau totală, după caz, a cererii de rambursare.

* **Mecanismul decontării cererilor de plată**

Se aplică beneficiarilor de proiecte finanţate din fonduri europene, alţii decât cei prevăzuţi la art. 6 alin. (1) - (4) şi (6) din OUG nr. 40/2015 privind gestionarea financiară a fondurilor europene pentru perioada de programare 2014-2020.

După primirea facturilor pentru livrarea bunurilor/ prestarea serviciilor/ execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, beneficiarul depune cererea de plată şi documentele justificative aferente acesteia.

Beneficiarii alţii decât cei prevăzuţi la art. 6 şi 7 din OUG nr. 40/2015, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată.

În termen de maximum 20 de zile lucrătoare de la data depunerii de către beneficiar a cererii de plată cu respectarea prevederilor art. 20, alin. (2) şi (4) din OUG nr. 40/2015, autoritatea de management efectuează verificarea cererii de plată. După efectuarea verificărilor Autoritatea de management virează beneficiarului valoarea cheltuielilor rambursabile, în termen de 3 zile lucrătoare de la data la care aceasta dispune de resurse în conturile sale, într-un cont distinct de disponibil deschis pe numele beneficiarilor la unităţile teritoriale ale Trezoreriei Statului. În ziua următoare virării, autoritatea de management transmite beneficiarilor o notificare, întocmită distinct pentru fiecare dintre aceştia.

Pentru depunerea de către beneficiar a unor documente adiţionale sau clarificări solicitate de autoritatea de management, termenul de 20 de zile lucrătoare prevăzut la art. 20, alin. (5) poate fi întrerupt fără ca perioadele de întrerupere cumulate să depăşească 10 zile lucrătoare.

***Sumele primite de beneficiar în baza cererilor de plată nu pot fi utilizate pentru o altă destinaţie decât cea pentru care au fost acordate.***

În termen de maximum 10 zile lucrătoare de la data încasării sumelor virate de către Autoritatea de Management conform art. 20, alin. (8) din OUG nr. 40/2015, beneficiarii au obligaţia de a depune cererea de rambursare aferentă cererii de plată la Autoritatea de management, în care sunt incluse sumele din facturile decontate prin cererea de plată.

Beneficiarii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

Nerespectarea prevederilor alin. (8) de către beneficiari constituie încălcarea contractului de finanţare, autoritatea de management putând decide rezilierea acestuia.

***Proiecte generatoare de venituri***

Proiectele generatoare de venituri au ca baza legală prevederile art. 61 din Regulamentul General nr. 1303/2013 stabilind prevederile generale privind Fondul European pentru Dezvoltare Regională, Fondul Social European şi Fondul de Coeziune, Fondul European Agricol pentru Dezvoltare Rurală şi Fondul European pentru Pescuit şi Afaceri Maritime.

Conform prevederilor art. 61 alin. 1 din Regulamentul General nr. 1303/2013 “venituri nete” înseamnă intrările de numerar plătite direct de utilizatori pentru bunurile sau serviciile din cadrul operaţiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plăţile pentru servicii, minus eventualele costuri de funcţionare şi de înlocuire a echipamentelor cu durată scurtă de viaţă, suportate pe parcursul perioadei corespunzătoare.

Cheltuielile eligibile ale operaţiunii care urmează a fi cofinanţată din resursele fondurilor ESI se reduc în prealabil în funcţie de potenţialul operaţiunii de a genera venituri nete pe parcursul unei perioade de referinţă specifice care acoperă atât implementarea operaţiunii, cât şi perioada ulterioară finalizării acesteia.

Principiul proiectelor generatoare de venituri se aplică doar proiectelor de peste 1.000.000 euro.

Metoda de calculare a venitului net actualizat al operaţiunilor generatoare de venituri nete se va face potrivit articolului 15 din Regulamentul Delegat (UE) Nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime.

În scopul aplicării metodei menţionate la articolul 61 din Regulamentul (UE) nr. 1303/2013, venitul net actualizat al operaţiunii se calculează prin deducerea costurilor actualizate din veniturile actualizate şi, dacă este cazul, prin adăugarea valorii reziduale a investiţiei.

Venitul net actualizat al unei operaţiuni se calculează pe o perioadă de referinţă specifică aplicabilă sectorului operaţiunii respective. Perioada de referinţă include perioada de implementare a operaţiunii.

Veniturile şi costurile se determină prin aplicarea metodei incrementale bazate pe o comparaţie între veniturile şi costurile din scenariul cu noua investiţie şi veniturile şi costurile din scenariul fără noua investiţie. În cazul în care o operaţiune constă într-un activ nou, veniturile şi costurile sunt cele ale noii investiţii.

În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazează pe cifre care exclud taxa pe valoarea adăugată.

*Notă: În cazul Ghidului OS 6.3, în vederea concilierii terminologiilor uzitate în cadrul legislaţiei specifice finanţărilor din FESI şi cea specifică ajutorului de stat, solicitantul va interpreta venitul net actualizat ca fiind profitul din exploatare.*

*În cazul modificării actelor normative menționate mai sus, prevederile acestora vor prevala în fața aspectelor explicitate în prezentul ghid, fără a fi necesară modificarea ghidului solicitantului.*

# Capitolul 3. completarea Cererii de Finanţare

Pentru a propune un proiect în vederea finanţării, solicitantul trebuie să completeze o **Cerere de finanţare**. Elaborarea Cererii de Finanțare se va face conform modelului din Anexa nr. 1. Aceasta se va transmite prin sistemul informatic MySMIS 2014, împreună cu toate anexele solicitate. În cazul în care MySMIS 2014 nu este disponibil, se vor urma indicațiile ce vor fi postate pe site-ul www.fonduri-ue.ro.

Proiectele preidentificate din cadrul Obiectivul specific 6.3 vor fi sprijinite de către AM POIM în procesul de pregătire, până când ating pragul de maturitate minim acceptabil pentru a fi promovate spre finanţare. Procesul de pregătire este un proces iterativ, care se finalizează prin acordul factorilor implicați asupra gradului de maturitate a proiectului.

Completarea Cererii de finanţare în mod clar şi coerent va facilita procesul de evaluare. În acest scop, este necesar ca solicitantul să furnizeze informaţiile într-o manieră concisă, dar completă, să prezinte date relevante pentru înţelegerea proiectului, acţiunile concrete propuse în proiect, indicând clar legătura cu obiectivele şi scopul proiectului, să cuantifice pe cât posibil rezultatele, beneficiile şi costurile proiectului, să prezinte un calendar realist de implementare etc.

## 3.1. Înregistrarea solicitantului în sistem

Înainte de demararea completării conţinutului cererii de finanţare, solicitanţii au obligaţia înregistrării în sistem, conform indicaţiilor furnizate pe site-ul [www.fonduri-ue.ro](http://www.fonduri-ue.ro).

Odată cu înregistrarea solicitantului, este necesară completarea tuturor câmpurilor, întrucât informaţiile din această secţiunea sunt esenţiale pentru evaluarea eligibilităţii solicitantului sau pentru evaluarea tehnico-economică.

Astfel, la secţiunea solicitant se vor regăsi următoarele informaţii:

* Date de identificare (denumire, tip – se va selecta dintr-un nomenclator, caracterul de IMM, cod fiscal, cod CAEN principal – dacă o entitate nu are cod CAEN, îl va selecta pe cel mai apropiat de domeniul de activitate, nr. de înegistrare şi registrul unde este înregistrată entitatea, data înfiinţării, înregistrare în scop de TVA, entitate de drept public sau nu)
* Reprezentant legal (funcţie, nume, prenume, data naşterii, CNP, date de contact)
* Sediul social
* Date financiare:
  + conturi bancare
  + exerciţii financiare (moneda, dată începere, dată de încheiere, număr mediu de salariaţi, cifră de afaceri, active totale, venituri totale, capital social subscris, capital social propriu, profit net, profit în exploatare, venituri cercetare, cheltuieli cercetare)

*Notă: completarea acestor informaţii este necesară pentru a stabili eligibilitate solicitantului; este necesară citirea cu atenţie a ghidului solicitantului pentru cerineţel egate de exerciţiile fnanciare (pentru anumite apeluri este suficientă completarea informaţiei pentru un singur execiţiu finanicar, pentru altele sunt necesare trei exerciţii financiare).*

* Finanţări:
  + Asistenţă acordată anterior, unde se completează cu informaţii privind proiectele derulate anterior de către solicitant, încheiate sau aflate în derulare
  + Asistenţă solicitată, unde se completează cu informaţii privind proiectele depuse pentru obţinerea de finanţare pe alte programe

*Notă: informaţiile nu trebuie să se limiteze la programele / proiectele finanţate din fonduri europene structurale şi de investiţii, ci la toate tipurile de finanţări*

* Descrierea grupului:

*Notă: această informaţie este necesară pentru a verifica întreprinderile legate şi caracterul acestora în funcţie de acţionariat (a se vedea ghidul ”Noua definiţie a IMM-urilor - Ghidul utilizatorului şi model de declaraţie”). Chiar dacă în cadrul unui anumit obiectiv specific informaţia nu este relevantă, este posibil ca solicitantul să solicite finanţări pe alte domenii / programe operaţionale unde această informaţie este esenţială pentru stabilirea eligibilităţii*

**3.2. Modalitatea de completare a Cererii de finanţare**

Elaborarea Cererii de Finanţare se va face conform modelului din Anexa nr.1. Câmpurile Cererii de finanţare şi cele privind modelul de buget corespund câmpurilor din MySMIS. Modelele din prezentul Ghid au rolul de a facilita cerinţele de completare a cererii de finanţare din MySMIS.

***Înainte de completarea formularului, vă rugăm să citiţi cu atenţie instrucţiunile cuprinse în acest capitol.***

**În vederea completării Cererii de finanțare trebuie avută în vedere anexarea tuturor documentelor menționate în Anexa 2 la prezentul ghid.**

***Important!***

Solicitantul are obligaţia să verifice ataşarea tuturor anexelor obligatorii la Cererea de finanţare. În cazul în care se constată, la nivelul evaluării relevanţei, maturităţii și sustenabilităţii, existenţa unor activităţi pentru care solicitantul nu a ataşat anexele obligatorii specifice, proiectul va fi respins pentru nerespectarea condiţiilor din prezentul ghid.

Solicitantul se va asigura că anexele sunt complete și lizibile. Pentru a se asigura că formularul Cererii de finanţare respectă criteriile administrative de conformare formală şi este însoţit de toate anexele cerute, solicitantul este rugat să completeze Fişa de control a Cererii de finanţare, **Anexa 2** la prezentul ghid și să o anexeze în Sistem.

***3.2.1 Stabilirea obiectivelor, rezultatelor şi indicatorilor proiectului***

Obiectivul general al proiectului va fi stabilit în directă corelare cu *Obiectivul specific 6.3* şi cu acţiunea de finanţare, conform secţiunii 1.3., în conformitate cu indicaţiile din Anexa 1. Fiecărui obiectiv îi va fi atribuit un rezultat.

Rezultatele vor fi corelate cu rezultatul aşteptat la Obiectivul specific 6.3.

Toate obiectivele specifice vor fi asociate cu rezultate concrete şi vor fi cunatificate în indicatori.

***3.2.2. Context şi justificare***

Descrierea proiectului (se completează la secţiunea ***Context şi Justificare***) va indica un minim de informaţii cu privire la următoarele aspecte:

* + Contextul în care este propus proiectul;
  + Informaţii privind zonele omogene (localizare, date fizice, factori interesaţi, analiza cererii etc.);

Cerinţele detaliate suplimentare sunt prezentate în secţiunea relevantă din Anexa 1.

În secţiunea **Justificare vor fi enumerate problemele care necesită implementarea proiectului**. Problemele identificate în această secţiunea vor fi corelate cu activităţile şi rezultatele proiectului prezentate la secţiunea ***Descrierea investiţiei.***

***3.2.3 Sustenabilitate***

Se va preciza modul în care proiectul se va autosusţine financiar după încetarea finanţării solicitate prin Cererea de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp).

De asemenea, se vor descrie măsurile suplimentare care vor fi implementate pentru eficientizarea consumului.

***3.2.4 Relevanţă***

În cadrul acestei secţiuni se vor completa informaţii legate de relevanţa proiectului în raport cu următoarele aspecte:

* + Contribuţia la **Strategia Naţională de Acţiune în domeniul Eficienţei Energetice (PNAEE III),**
  + Corelările cu legislaţia naţională în domeniu şi Directivele 2012/27/UE privind eficiența energetică şi Directiva 2009/72/CE a Parlamentului European şi a Consiliului din 13 iulie 2009 privind normele comune pentru piaţa internă a energiei electrice şi de abrogare a Directivei 2003/54/CE

La secţiunea relevanţă, pentru strategiile selectate se va face o scurtă descriere a modului în care proiectul propus contribuie sau este relevant pentru strategiile selectate.

***3.2.5 Riscuri***

În cadrul acestui capitol vor fi identificate riscurile care pot să împieteze asupra implementării proiectului în calendarul propus precum și strategia de atenuare a riscurilor și organismul responsabil de atenuarea principalelor riscuri cum ar fi depășirile de costuri, întârzierile, deficitul de cerere, riscurile de mediu și schimbările climatice, etc.

Se vor avea în vedere riscurile aferente sectorului energetic cuprinse în Anexa 3 la Regulamentul de punere în aplicare (UE) 2015/207 al Comisiei din 20 ianuarie 2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu și, în temeiul Regulamentului (UE) nr. 1299/2013 al Parlamentului European și al Consiliului, în ceea ce privește modelul pentru rapoartele de implementare pentru obiectivul de cooperare teritorială europeană.

***3.2.6 Complementaritate***

Informaţiile care vor fi evaluate în capitolul complementaritate permit Autorităţii de Management atât evaluarea capacităţii solicitantului de a implementa proiecte, cât şi verificarea posibilei duble finanţări.

Pentru această secţiune, solicitantul nu va completa informaţii suplimentare. Acestea vor fi preluate din sistem, aşa cum au fost introduse de către acesta la momentul înregistrării.

Întrucât proiectele sunt punctate suplimentar pentru asigurarea complementarităţii cu proiecte implementate de alţi beneficiari (de ex. activităţi finanţate prin POR – anveloparea blocurilor de locuințe, POCU – informarea consumatorilor finali cu privire la implementarea sistemului de măsurare inteligentă, alte programe europene, SEE etc.), proiectele pentru care se aplică acest principiu vor fi prezentate într-o anexă.

***3.2.7 Aplicarea principiilor orizontale***

**Respectarea cadrului legal este obligatorie pentru orice solicitant sau beneficiar de finanţare din fondurile UE.** **Cerinţele minime privind integrarea principiilor orizontale în cadrul proiectelor se referă la facilitarea tuturor condiţiilor care să conducă la respectarea legislaţiei în domeniu.**

În cadrul proiectului se va face o descriere a *modului în care proiectul respectă legislaţia (acte normative, politici publice) în domeniul* ***egalităţii de şanse şi dezvoltării durabile.*** *În acest sens se vor urmări recomandările cuprinse în Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020, publicat pe site-ul Fondurilor Europene.*

***Şanse egale:***

Egalitatea de şanse şi de tratament are la bază participarea deplină şi efectivă a fiecărei persoane la viaţa economică şi socială, fără deosebire pe criterii de sex, origine rasială sau etnică, religie sau convingeri, dizabilităţi, vârstă sau orientare sexuală.

Pentru a promova egalitatea de gen, nediscriminarea, precum şi asigurarea accesibilităţii, principiul egalităţii de şanse şi de tratament trebuie încorporat ca parte integrantă a diverselor stadii din ciclul de viaţă al unui proiect: definire şi planificare, implementare, monitorizare şi evaluare.

Proiectul trebuie să descrie acţiunile specifice de promovare a egalităţii de şanse şi prevenire a discriminării de gen, pe criterii de origine rasială sau etnică, religie sau credinţă, dizabilitate, vârstă sau orientare sexuală luând în considerare nevoile diferitelor grupuri-ţintă expuse riscului acestor tipuri de discriminare şi, mai ales, cerinţele pentru asigurarea accesibilităţii pentru persoanele cu dizabilităţi.

Secţiunea aferentă din Cerera de finanţare va detalia modul în care legislaţia aplicabilă va fi respectată în selecţia membrilor UIP şi a experţilor implicaţi în implementarea proiectului, precum şi ulterior în activitatea întreprinderii.

Pentru proiectele care au componente de infrastructură se va detalia modul în care legislaţia privind asigurarea accesului persoanelor cu dizabilităţi se aplică şi va fi respectată în realizarea investiţiei.

***Dezvoltarea durabilă:***

Proiectul va promova dezvoltarea durabilă, în primul rând, prin finanţare unor activităţi orientate direct spre susţinerea acesteia, urmărind în principal protecţia mediului, utilizarea eficientă a resurselor, atenuarea şi adaptarea la schimbările climatice, biodiversitatea, rezistenţa în faţa dezastrelor, prevenirea şi gestionarea riscurilor (dacă va fi cazul), ca de exemplu:

* Utilizarea unor echipamente mai eficiente energetic și cuantificarea rezultatelor asupra consumului de energie și a emisiilor de CO2
* Utilizarea de materiale prietenoase cu mediul (ecologice sau reciclate) și de soluții inovative în construcţii şi în construcția de infrastructură, indiferent de tipul acesteia.

Secţiunea aferentă dezvoltării durabile va detalia aspectele legate de impactul pozitiv al implementării de echipamente de contorizare inteligentă și monitorizare a consumului de energie precum și al construcțiilor și instalațiilor aferente (dacă va fi cazul), asupra celorlalte aspecte de mediu.

***3.2.8 Specializare inteligentă***

Mediul şi schimbările climatice reprezintă domenii de specializare inteligentă pentru ciclul strategic 2014 - 2020, identificate pe baza potenţialului lor ştiinţific şi comercial, în urma unui amplu proces de consultare în cadrul Strategiei Naţionale de Cercetare, Dezvoltare şi Inovare 2014-2020. POIM încurajează utilizarea tehnologiilor de ultimă generaţie, rezultate în urma unor procese inovative şi de cercetare. Prin urmare, la secţiunea Specializare inteligentă se vor completa detalii privind modul în care proiectul promovează astfel de abordări inovative, dacă va fi cazul.

***3.2.9 Descrierea investiţiei***

Descrierea proiectului va indica un minim de informaţii cu privire la următoarele aspecte:

* Componentele și activitățile investiției, și modul în care adresează problemele identificate
* Date generale privind investiția propusă
* Se vor descrie principalele componente ale proiectului, corelat cu probleme identificate și propuse spre rezolvare în proiect și cu cauzele acestora, detaliate pe activități și corelate cu bugetul proiectului.
* Se va descrie stadiul obţinerii aprobărilor, autorizaţiilor, avizelor prevăzute de legislaţia în vigoare şi necesare pentru implementarea proiectului.

***3.2.10 Evaluarea Impactului asupra Mediului (EIM)***

Evaluarea Impactului asupra Mediului trebuie să fie în conformitate cu prevederile legislației din domeniu. Autorităţile competente pentru protecţia mediului (ACPM) stabilesc dacă proiectele sunt de tipul celor prevăzute la Anexa I sau Anexa II a Directivei privind EIM. Acestea determină şi necesitatea demarării procedurii de evaluare adecvată, modul de consultare a publicului sau modul în care Raportul privind impactul asupra mediului şi rezultatele consultării publicului vor fi luate în considerare în emiterea deciziei de mediu de către autorităţile responsabile.

Autorităţile competente pentru protecţia mediului (ACPM) vor asigura totodata consultarea publicului interesat pe parcursul dezbaterii publice.

*a) pentru Cererea de finanţare*

* Calendarul privind derularea procedurii EIM elaborat de către autoritatea competentă pentru protecţia mediului;
* Rezumatul fără caracter tehnic (dacă procedura EIM se finalizează cu Acord de Mediu);
* Raportul EIA;
* Actul de reglementare emis de către autoritatea competentă pentru protecţia mediului (Decizie de încadrare/Acord de mediu)/Aviz Natura 2000 (unde va fi cazul);
* Declaraţia pentru siturile Natura 2000/Studiu de evaluare adecvată (după caz);

*b) pentru Volumul EIM*

* Copii ale documentelor mentionate în calendarul aferent procedurii EIM (inclusiv toate anunturile), cum ar fi:
* Notificarea privind solicitarea Acordului de Mediu;
* Anunţurile privind solicitarea Acordului de Mediu;
* Decizia evaluării iniţiale;
* Decizia Etapei de încadrare;
* Anunturile privind Decizia de încadrare a proiectului (după caz);
* Transmiterea “îndrumarului” privind definirea domeniului evaluării, după caz;
* Anunţurile publice privind dezbaterea publică, după caz;
* Lista cu observaţiile publicului şi soluţionarea problemelor semnalate (anexa nr. 15 din OM 135/2010), după caz;;
* Anunţurile publice privind decizia de emitere a Acordului de Mediu, după caz;;
* Acordul de Mediu, după caz.
* Certificatul de urbanism
* Avizul de gospodarire ape (va fi emis la nivel de studiu de fezabilitate)

Raportul de Impact asupra Mediului va lua în considerare indicatorii de mediu propuşi prin Raportul de Mediu elaborat la nivelul POIM şi incluşi în declaraţia de mediu a POIM, în vederea monitorizării anuale a acestora.

***3.2.11 Studiul de fezabilitate***

Studiul de fezabilitate se va elabora conform prevederilor Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice în corelare cu prevederile din modelul cererii de finanțare (conținând analiza cererii, analiza de opțiuni, impactul schimbărilor climatice și reziliența la alte riscuri) și va avea la bază necesitatea dezvoltării proiectului şi caracteristicilor tehnice, comparând soluţiile alternative mai detaliate în vederea asigurării alegerii soluţiilor celor mai eficiente din punct de vedere al costurilor.

În situația proiectelor de investiții aflate în următoarele situații până la data intrării în vigoare a HG 907/2016:

1. aflate în curs de execuţie la data intrării în vigoare a prezentei hotărâri şi care se supun prevederilor actelor normative în vigoare la data aprobării indicatorilor tehnico-economici;
2. pentru ale căror proiecte tehnice/studii de fezabilitate/documentaţii de avizare a lucrărilor de intervenţii au fost iniţiate procedurile de achiziţie publică până la data intrării în vigoare a prezentei hotărâri, prin transmiterea spre publicare a anunţului de participare/emiterea invitaţiei de participare, respectiv ale căror proiecte tehnice/studii de fezabilitate/documentaţii de avizare a lucrărilor de intervenţii au fost depuse spre aprobare,

se aplică prevederile art.15 al acestei hotărâri.

Studiul de fezabilitate va analiza complet cel puțin două opțiuni de implementare a proiectului (în plus față de scenariul fără proiect) pentru a justifica opțiunea aleasă.

Se va prezenta analiza cererii de energie în relație cu necesitatea investiției.

Toate opțiunile posibile și realiste trebuie analizate și comparate din perspectiva costurilor de investiții și de operare (la valoare actualizată netă).

***3.3.12 Analiza Cost Beneficiu***

Analiza Cost Beneficiu trebuie să fie elaborată în conformitate cu cerinţele Ghidului privind Analiza Cost Beneficiu general al Comisiei Europene

Componentele analizei Cost-Beneficiu sunt:

1. Prezentarea contextului;
2. Definirea obiectivelor;
3. Identificarea proiectului;
4. Rezultatele studiilor de fezabilitate, însoțite de o analiză a cererii și a opțiunilor;
5. Analiza financiară;
6. Analiza economică;
7. Evaluarea riscurilor și analiza de senzitivitate

**Pentru proiectele a căror valoare totală nu depăşeşte 10 milioane de euro, realizarea componentelor care privesc analiza economică, evaluarea riscului şi analiza de senzitivitate nu este obligatorie în cadrul ACB.**

**Pentru elaborarea Analizei Cost Beneficiu recomandăm consultarea următoarelor documente:**

1. Regulamentul de punere in aplicare a (UE) 2015/207 al Comisiei din 20.01.2015 de stabilire a normelor detaliate de punere în aplicare a Regulamentului (UE) nr. 1303/2013 al Parlamentului European și al Consiliului în ceea ce privește modelele pentru raportul de progres, transmiterea informațiilor privind un proiect major, planul de acțiune comun, rapoartele de implementare pentru obiectivul privind investițiile pentru creștere economică și locuri de muncă, declarația de gestiune, strategia de audit, opinia de audit și raportul anual de control și în ceea ce privește metodologia de realizare a analizei cost-beneficiu și, în temeiul Regulamentului (UE) nr. 1299/2013 al Parlamentului European și al Consiliului, în ceea ce privește modelul pentru rapoartele de implementare pentru obiectivul de cooperare teritorială europeană
2. Manualul CE privind ACB (“Guide to Cost-benefit Analysis of Investment Projects - Economic appraisal tool for Cohesion Policy 2014-2020”) (<http://ec.europa.eu/regional_policy/sources/docgener/studies/pdf/cba_guide.pdf>)
3. Secțiunea III (Metoda de calculare a venitului net actualizat al operațiunilor generatoare de venituri nete) din Regulamentul delegat (UE) nr. 480/2014 al Comisiei
4. *Prezentarea contextului*

La această secțiune, solicitanții vor trebui să furnizeze informații succinte și relevante cu privire la definirea contextului social, economic, politic și instituțional în care proiectul va fi implementat. Definirea clară a contextului este relevantă în argumentarea nevoilor și constrângerilor care au stat la baza deciziei de investiție, precum și în stabilirea trendurilor viitoare, în special cele legate de cererea pentru produsele/serviciile rezultate în urma implementării proiectului.

1. *Definirea obiectivelor*

La această secțiune, solicitanții vor defini obiective clare pentru proiect în scopul de a verifica dacă investiția răspunde unei nevoi existente și de a evalua rezultatele și impactul proiectului.

1. *Identificarea proiectului*

La această secțiune, solicitanții trebuie sa aiba in vedere definirea proiectului ca unitate de analiza independenta. Astfel, daca cofinantarea UE se solicita pentru componente ale sistemului de masurare inteligenta a caror functionalitate excede zona omogena (inclusiv zona tampon), solicitanții vor trebui sa furnizeze date argumentate riguros cu privire la unitatea de proiect pentru care se vor realiza proiectii financiare si se vor calcula indicatori de performanta financiara.

Alte aspecte pe care solicitantul trebuie sa le aiba in vedere la definirea proiectului fac referire la capacitatea financiară, tehnică și instituțională a solicitantului (exemple: regimul TVA, existența subvențiilor de exploatare, aspectele contractuale în cazul în care investiția va fi operată de o altă entitate decât Solicitantul, sursele de finanțare pentru contribuția Solicitantului, precum si la identificarea și descrierea grupului țintă vizat de implementarea proiectului.

1. *Rezultatele studiilor de fezabilitate, însoțite de o analiză a cererii și a opțiunilor*

La această secțiune, solicitanții vor furniza informații cu privire la:

* Analiza cererii (consumul specific) curente și viitoare de energie electrica, estimată ca urmare a implementării proiectului;
* Concluziile studiului de fezabilitate (prezentarea pe scurt a soluției tehnice, valoarea Devizului General, graficul de implementare a lucrărilor);
* Aspecte de mediu (evaluarea impactului reducerii emisiilor de gaze cu efect de seră, etc).

1. *Analiza financiară*

Scopul elaborării analizei financiare este de a:

* Evalua profitabilitatea investiției;
* Evalua profitabilitatea proiectului din perspectiva proprietarului (în condițiile cofinanțării UE);
* Verifica sustenabilitatea financiară a proiectului.

**Metodologia** utilizată este analiza fluxului de numerar actualizat, care presupune:

* Se iau în considerare doar **fluxurile de numerar**, respectiv valoarea reală de numerar plătită sau primită pentru proiect. Prin urmare, elementele contabile asimilate, de exemplu rezervele de amortizare și fondurile de rezervă nu trebuie incluse în analiza financiară.
* Se vor lua în considerare numai fluxurile de numerar din anul în care apar și vor fi proiectate pe o **perioadă de referință de 20 de ani** pentru sectorul *energie*, care include şi perioada de implementare a operațiunii.
* Se vor lua în considerare fluxurile de numerar aferente inlocuirii echipamentelor (inclusiv montaj), imobilizarilor necorporale, constructiilor si instalatiilor a caror durata de viata este mai mica decat perioada de referinta (analiza) a proiectului.
* În situația în care durata de viață economică utilă a proiectului depășește perioada de referință, se va lua în considerare și o **valoare reziduală**. Valoarea reziduală se determină prin calcularea valorii actuale nete a fluxurilor de numerar pentru durata de viață rămasă a proiectului (diferența dintre durata de viață economică utilă și perioada de referință) sau prin metoda deprecierii (dupa caz);

*Durata de viata a echipamentelor din investiției se va stabili conform legislatiei in vigoare. Atunci când investiția include echipamente cu durate de viață diferite, CE recomandă elaboarrea ACB aferentă proiectului cu luarea în considerare a unei durate de viață aferente obiectivului principal ( a se consulta Cap. 2.2 din Manualul CE privind orientări pentru elaborarea ACB aferente investițiilor în rețele inteligente, disponibil în limba engleză, la link-ul: http://ec.europa.eu/energy/sites/ener/files/documents/20120427\_smartgrids\_guideline.pdf)*

* Profitul din exploatare se calculează prin deducerea costurilor actualizate din veniturile actualizate și, dacă este cazul, prin adăugarea valorii reziduale a investiției, ceea ce presupune ca fluxurile de numerar sa fie actualizate prin aplicarea la valoarea curentă a unei **rate de actualizare financiară de 4% în termeni reali**, drept valoare de referință pentru operațiunile de investiții publice cofinanțate prin fondurile ESI.
* Analiza financiară trebuie elaborată din **perspectiva proprietarului**. În cazul în care proprietarul și operatorul sunt entități diferite, trebuie să se efectueze o analiză financiară consolidată, care exclude fluxurile de numerar între proprietar și operator.
* Analiza financiară ar trebui să fie efectuată la **prețuri constante** (cu prețuri fixate pe baza unui an de referință), dar evoluțiile preconizate ale prețurilor relative pentru inputuri cheie in proiect ar trebui luate în considerare în cadrul evaluării de risc (exemplu: *creșterea prețului la utilități*).
* Analiza financiara trebuie elaborată ținând cont de **principiul incremental**, respectiv de faptul că evaluarea impactului proiectului se realizează prin compararea a două scenarii:
  + ***Scenariul BAU (business as usual) –*** proiectia fluxurilor de numerar in situatia in care proiectul nu s-ar implementa;
  + ***Scenariul cu proiect –*** proiecția fluxurilor de numerar in situația implementării prezentului proiect.

**Etapele** elaborării analizei financiare sunt:

* 1. **Evaluarea rentabilității financiare a investiției**

Rentabilitatea financiară a unei investiții este evaluată prin estimarea valorii actualizate nete financiare și a ratei de rentabilitate financiară a investiției [VANF/C și RRF/C][[3]](#footnote-4). Acești indicatori compară costurile de investiție cu veniturile nete și stabilesc în ce măsură veniturile nete ale proiectului sunt în măsură să ramburseze investițiile, **indiferent de sursele de finanțare**.

Indicatorii rentabilității financiare a investiției se calculează pe baza **fluxului de numerar net incremental**, care se calculează ca diferență între fluxul de numerar net generat de scenariul cu proiect și fluxul de numerar net generat de scenariul contrafactual.

**Fluxul de numerar net** reprezintă diferența dintre intrările de numerar și ieșirile de numerar.

Datele necesare, recomandate în proiecția fluxurilor de numerar, sunt:

**Ieșiri de numerar**

* *Costurile de investiție* totale – includ atât costurile de capital cât și costurile legate de implementarea proiectului care nu vor fi capitalizate (exemple: costuri cu pregătirea documentațiilor de finanțare, costuri cu managementul proiectului, costuri de publicitate și informare, costuri cu auditul proiectului, etc);
* *Costurile de înlocuire* – includ costurile cu înlocuirile de echipamente cu durata de viață economică mai mica decât perioada de referință a proiectului;
* *Costurile de operare* –includ toate costurile generate de *operarea și întreținerea* noii infrastructuri sau a infrastructurii modernizate. Solicitanții trebuie să identifice o structură detaliată și suficient de completă a costurilor de operare și să furnizeze informații detaliate cu privire la ipotezele de bază avute în vedere în dimensionarea lor cantitativă și prognoza pe întreaga perioadă de referință a proiectului. Se au în vedere costurile cu personalul, costurile cu întreținerea și reparațiile, costurile generale de administrație; costurile variabile de funcționare, consumul de materii prime, energie și alte consumabile

*NOTA:*

În vederea calculului indicatorilor de performanță ai proiectului exclusiv pentru zona omogenă , Solicitantul va redimensiona costurile de investiție și costurile cu mentenanța și întreținerea sistemului de măsurare inteligentă doar la zona omogenă (inclusiv zona tampon). În acest sens, vor fi furnizate date, metodologii de calcul și argumente însoțite de surse verificabile care să susțină costul investiției și costurile de întreținere și operare avute în vedere la calculul indicatorilor proiectului și a profitului din exploatare.

**Intrări de numerar**

*Veniturile din operare* sunt venituri rezultate din aplicarea tarifului pentru prestarea serviciului de distribuţie/transport la cantitatea de energie electrică vehiculată prin instalaţiile respective (contravaloarea serviciilor).

Veniturile vor fi determinate pe baza cantităților vândute sau a serviciilor prestate, previzionate pe perioada de referință a proiectului și pe baza prețurilor specifice, având în vedere concluziile analizei cererii.

Fluxul de numerar net incremental ar trebui să evidențieze beneficiile obţinute în urma implementării sistemelor de măsurare inteligentă, cele mai importante fiind: reducerea pierderilor (consum propriu tehnologic), reducerea costurilor de citire a contoarelor, reducerea costurilor de mentenanță, reducerea costurilor aferente pierderilor tehnice şi comerciale în reţelele electrice de joasă tensiune.Valoarea indicatorilor de rentabilitate financiară ai investiției arată capacitatea veniturilor nete generate de proiect de a acoperi costurile de investiții, indiferent de modalitatea în care acestea sunt finanțate.

**Atenție!**

La calculul indicatorilor de rentabilitate financiară ai investiției trebuie avute în vedere următoarele aspecte:

* Fluxurile financiare de natura dobânzilor şi rambursărilor de credite se exclud din ieșirile de numerar ale proiectului pentru calculul indicatorilor de performanţă ai proiectului. De asemenea, nu se iau în considerare impozitele, taxele şi alte ieşiri de numerar care nu sunt legate de costurile de operare;
* În cazul în care taxa pe valoarea adăugată nu este un cost eligibil în conformitate cu articolul 69 alineatul (3) litera (c) din Regulamentul (UE) nr. 1303/2013, calculul venitului net actualizat se bazeazã pe cifre care exclud taxa pe valoarea adăugată;
* Fluxurile de numerar de tipul subvențiilor, creditelor bancare, cofinanțarea UE nu sunt incluse în intrările de numerar ale proiectului.
  1. **Determinarea contribuției maxime din fondurile UE (ajutorul de stat)**

Calculul valorii finanțării nerambursabile (ajutorului de stat) se va face cu respectarea prevederilor articolul 48 din Regulamentul 651/2014 şi a Cap. 1.9 din prezentul ghid.

* 1. **Verificarea sustenabilității financiare**

Analiza de sustenabilitate financiară se bazează pe proiecții privind fluxul de numerar neactualizat.

Ea este utilizată, în principal, pentru a demonstra că proiectul va dispune de lichidități suficiente de la an la an pentru a-și acoperi costurile de investiție și operaționale pe parcursul întregii perioade de referință.

Principalele aspecte ale analizei de sustenabilitate financiară sunt următoarele:

* Sustenabilitatea financiară a proiectului este asigurată prin verificarea faptului că **fluxul de numerar net cumulat** (neactualizat) este pozitiv (sau egal cu zero) pentru fiecare an și pe parcursul întregii perioade de referință luate în considerare;
* Sustenabilitatea financiară se verifică pe fluxul de numerar rezultat din proiecțiile financiare în cazul **scenariului cu proiect**;
* Fluxurile de numerar nete care sunt luate în considerare în acest sens ar trebui să țină cont de costurile de investiție, de toate resursele financiare (cofinanțare UE, credite bancare, subvenții, alocații bugetare), de veniturile în numerar, de costurile de operare și de înlocuire la momentul în care sunt plătite, de rambursările obligațiilor financiare ale entității precum și de aporturile de capital, dobânzi și taxele directe;
* să excludă TVA-ul, cu excepția cazului în care acesta nu este recuperabil;
* să nu țină seama de valoarea reziduală decât dacă activul este lichidat în ultimul an de analiză luat în considerare.

Sustenabilitatea financiară a proiectului se va evalua în corelare cu:

* graficul de realizare a investiţiei versus proiecţia lunară a fluxului de numerar pe perioada de realizare a investiţiei;
* planul de finanţare şi sursele prevăzute, cu prezentarea detaliată a graficelor de rambursare a împrumuturilor, costul creditului, graficul cererilor de rambursare a cheltuielilor efectuate, versus proiecţia anuală a fluxului de numerar pe perioada de operare.

*Analiza de senzitivitate.* Analiza de senzitivitate are ca obiectiv identificarea variabilelor critice şi impactul potenţial asupra modificǎrii indicatorilor de performanţǎ financiarǎ. Indicatorii de performanţǎ financiarǎ relevanţi, care se vor considera în toate cazurile, sunt rata internǎ de rentabilitate financiarǎ a investiţiei şi valoarea financiarǎ netǎ actualizată.

***3.2.13. Managementul de proiect***

La nivelul tuturor proiectelor se va nominalize un responsabil de proiect, care are rolul de manager de proiect. În cazul în care se consideră necesar, se poate desemna o persoană de contact, care să asigure schimbul permanent de informaţii cu Autoritatea de Management. Persoana de contact poate să fie aceeaşi persoană cu managerul de proiect / responsabilul de proiect.

În vederea implementării proiectelor beneficiarul trebuie să facă dovada existenţei unităţii de implementare a proiectului (UIP).

**Managementul de proiect** poate fi realizat cu personal propriu sau mixt (personal propriu şi externalizare). Personalul propriu al solicitantului implicat în managementul proiectului se va constitui în UIP, prin decizie a managerului solicitantului.

Unitatea de implementare a proiectului va fi, prin urmare:

* Constituită din personalul propriu numit în componenţa UIP-ului, ce trebuie să îndeplinească funcţiile necesare implementării proiectului (managementde proiect, financiar, achiziţii, tehnic);
* Sprijinită, după caz, prin expertiză externă furnizată prin contracte de prestare servicii prin care sunt realizate activităţile aferente managementului proiectului.

Activitatea de management a proiectului include şi expertiza tehnică necesară unei implementări la un nivel de calitate adecvat.

***3.2.14 Elaborarea bugetului şi categoriile de cheltuieli***

Bugetul proiectului va fi defalcat pe ani şi pe activităţi, conform formatului din Cererea de finanţare și va fi corelat cu sumele prevăzute în Devizul General, anexat Studiului de fezabilitate.

În defalcarea bugetului pe ani se va ţine cont de eventualele proceduri de achiziţie şi de durata acestora. Planificarea propusă se va transforma ulterior în calendar al cererilor de rambursare / cererilor de plată ce vor fi anexe la contractul de finanţare.

**Capitolul 4. Procesul de evaluare și selecție**

**4.1 Descriere generală**

Având în vedere că prin Obiectivul specific 6.3 se finanțează proiecte pe baza unei liste de proiecte prioritare identificate în cadrul Programului Operațional Infrastructură Mare, cererea de propuneri de proiecte fiind cu depunere continuă, acestea nu sunt supuse unei selecții, ci doar procesului de evaluare, pe baza listei de proiecte prioritare.

Proiectele prioritare vor parcurge procedura de pregătire a portofoliului de proiecte. În cadrul acestei proceduri, AM POIM se va asigura că toate documentele necesare depunerii cererii de finanțare îndeplinesc condițiile de maturitate și calitate necesare pentru a intra în etapa de evaluare și selecție.

Când proiectul va avea gradul de maturitate și calitate acceptabil (corelat cu criteriile din grila de evaluare), AM POIM va solicita beneficiarului depunerea proiectului în MySMIS2014 în vederea parcurgerii etapei de evaluare și selecție printr-o adresă care atestă gradul de maturitate.

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului.

**4.1.1 Verificarea administrativă și a eligibilității cererilor de finanțare**

În cadrul acestei etape se vor verifica următoarele:

* Respectarea formatului standard al Cererii de finanţare şi includerea tuturor anexelor obligatorii;
* Modalitatea de completare a Cererii de finanţare;
* Data limită de transmitere a cererii de finanţare

Pentru verificarea conformităţii administrative şi de eligibilitate a Cererii de finanţare se utilizează un sistem de evaluare de tip DA/NU.

Verificarea eligibilităţii se realizează numai pentru Cererile de finanţare conforme din punct de vedere administrativ, urmărindu-se îndeplinirea condiţiilor de eligibilitate.

În cazul respingerii proiectului, solicitantul va fi informat în scris asupra motivelor respingerii. Dacă proiectul nu îndeplineşte toate criteriile stabilite este respins.

Verificarea eligibilităţii presupune respectarea regulilor privind eligibilitatea solicitanţilor şi a proiectelor, verificarea fiind realizată conform criteriilor definite în acest ghid.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare. Depășirea acestui termen poate conduce la respingerea proiectului. În cazuri temeinic justificate, se poate solicita prelungirea termenului de răspuns, iar AM POIM va analiza și va decide cu privire la acceptarea/ respingerea cererilor de prelungire.   Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului de pregătire și evaluare. |

Numai cererile de finanţare eligibile (care îndeplinesc toate criteriile din Anexa 3- Grila de verificare a admisibilităţii şi eligibilităţii) sunt admise în următoarea etapă a procesului de evaluare, respectiv evaluarea tehnică şi financiară a proiectului.

La finalizarea procesului de verificare administrativă şi a eligibilităţii, solicitantul va fi informat în scris privind îndeplinirea sau neîndeplinirea criteriilor de conformitate administrativă şi de eligibilitate.

**4.1.2 Evaluarea cererilor de finanţare**

Evaluarea proiectelor se face după trei criterii majore:

* Relevanţa și oportunitatea proiectului - 20 puncte
* Maturitatea și calitatea pregătirii proiectului – 60 puncte
* Sustenabilitatea proiectului – 20 puncte

Fiecare dintre cele trei criterii este împărțit în subcriterii punctate corespunzător. Nota pe fiecare criteriu în parte se calculează prin însumarea notelor acordate tuturor subcriteriilor care îl compun. Punctajul total acordat proiectului reprezintă suma notelor acordate celor 3 criterii, respectiv intre 0 și 100 de puncte.

Punctajul minim pentru fiecare criteriu este după cum urmează:

* Relevanţa și oportunitatea proiectului - 8 puncte
* Maturitatea și calitatea pregătirii proiectului – 40 puncte
* Sustenabilitatea proiectului – 12 puncte

Obținerea punctajului minim pentru fiecare criteriu nu asigură promovarea spre finanțare. Pragul de calitate pe care fiecare proiect trebuie să îl întrunească pentru acordarea finanțării nerambursabile este **minim** **70 de puncte**, cu obținerea peste minim la fiecare criteriu în parte. În cazul în care proiectul nu obține punctajul minim de 70 de puncte sau punctajul minim la unul din criterii proiectul se respinge, iar solicitantul va fi informat în acest sens.

Astfel, dacă proiectul obține punctajul minim alocat fiecărui criteriu, respectiv un total de **maxim 60 de puncte**, acesta va fi respins, iar solicitantul va fi informat în acest sens.

Proiectele care obțin 70 de puncte, cu obținerea peste minim la fiecare criteriu în parte, vor fi declarate ca selectate pentru acordarea finanțării nerambursabile.

Evaluarea proiectului va permite aprecierea contribuţiei proiectului la îndeplinirea obiectivelor POIM, la implementarea legislaţiei relevante cu privire la eficienţa energetică din România. Se va urmări ca propunerea de proiect să fie clară, coerentă, realistă şi fezabilă cu privire la operaţiunile propuse, termenele de realizare, eficienţa investiţiilor. Se va evalua coerenţa între problemele identificate, obiectivele proiectului, activităţile propuse şi rezultatele estimate. Toate activităţile propuse în proiect trebuie să fie clar descrise şi cuantificate. Se va evalua dacă resursele folosite pentru implementarea proiectului sunt suficiente. Planificarea activităţilor trebuie să fie realistă. Bugetul proiectului, defalcat pe categorii de cheltuieli trebuie să fie transparent şi coerent.

Evaluarea se va face conform Grilei de evaluare din Anexa 3.

|  |
| --- |
| **Atenție!**  Având în vedere că depunerea cererii de finanţare se face electronic, procesul de clarificări se va desfăşura astfel:   * Se vor solicita maxim 2 clarificări pentru această etapă de evaluare; * Solicitantul va avea obligaţia să răspundă în maxim 5 zile lucrătoare.   Eventualele documente suplimentare aplicabile unor situații punctuale pot fi solicitate solicitantului pe întreg parcursul procesului. |

Pentru fiecare proiect selectat în vederea finanţării se va întocmi o notă de aprobare a finanţării. Pentru fiecare proiect respins, solicitantul va fi înștiințat în scris asupra motivelor respingerii.

**4.2 Depunerea și soluționarea contestațiilor**

În situaţia în care solicitanţii sunt nemulţumiţi de repingerea proiectului, aceştia au posibilitatea de a contesta acest rezultat. Contestaţiile se depun în termen de 10 zile lucrătoare de la comunicarea rezultatului la sediul Ministerul Fondurilor Europene. Soluţionarea contestaţiilor se va face în termen de maxim 30 de zile calendaristice.

Pentru a putea fi luate în considerare, contestațiile trebuie să respecte următoarele cerințe:

* Identificarea contestatarului, prin: denumirea solicitantului; adresa; funcţia, numele şi prenumele reprezentantului legal;
* Identificarea proiectului, prin: numărul unic de înregistrare alocat cererii de finanţare (codul SMIS) şi titlul proiectului;
* Obiectul contestaţiei (ce se solicită prin formularea contestaţiei);
* Motivele de fapt şi de drept (dispoziţiile legale naţionale şi/sau comunitare, principiile încălcate);
* Mijloace de probă (acolo unde există);
* Contestaţiile trebuie să fie însoţite de o copie a adresei de comunicare de către AM POIM a rezultatului procesului de evaluare și selecție
* Semnătura olografă sau electronică reprezentantului legal;
* Data formulării contestaţiei;

Contestaţiile sunt analizate şi soluţionate în termen de 30 de zile (calendaristice) de la data înregistrării lor. În situaţia în care se consideră necesară o investigaţie mai amănunţită, care presupune depăşirea termenului de 30 de zile, contestatarul va fi anunțat, în scris, asupra termenului de soluţionare. Decizia comisiei constituită pentru soluţionarea contestaţiilor poate fi de admitere sau de respingere şi are caracter definitiv la nivelul AM POIM. Contestatarul este notificat în scris asupra deciziei comisiei.

**Capitolul 5.contractarea proiectelor**

Contractul de finanţare (CF) reprezintă un act juridic supus regulilor de drept public, cu titlu oneros pentru beneficiar, de adeziune, comutativ şi sinalagmatic prin care se stabilesc drepturile şi obligaţiile corelative ale părţilor în vederea implementării operaţiunilor

După finalizarea procesului de evaluare, pentru proiectele care au îndeplinit punctajul, AM POIM redactează nota de aprobare a proiectului şi contractul de finanţare şi transmite solicitantului cele două exemplare ale contractului, în vederea semnării de către reprezentantul legal.

Solicitantul va încărca în MySMIS documentele solicitate în ***Anexa 2*** -***Fișa de control cu documentele solicitate la cererea de finanțare,*** în funcţie de disponibilitatea sistemului electronic.

Proiectul poate fi respins în cadrul acestei etape şi se va transmite solicitantului o scrisoare de respingere, în cazul în care (lista nu este exhaustivă):

* documentaţia solicitată nu este transmisă în termenul solicitat ori este incompletă în raport cu cerinţele Ghidului sau nu se mai află în perioada de valabilitate;
* se constată modificarea formei iniţiale a contractului transmis de către AM POIM şi/sau nerespectarea termenului limită de returnare a celor două/trei exemplare de contract semnate.

În cazul proiectelor respinse, AM POIM va comunica solicitantului motivele respingerii cererii de finanţare, existând posibilitatea ca solicitantul să retransmită propunerea de proiect revizuită.

Solicitantul se obligă ca toate documentele transmise (în original) să fie în formatul prevăzut de lege şi în vigoare la data depunerii acestora, în caz contrar neputându-se încheia contractul.

Numai după ce se constată îndeplinirea tuturor condiţiilor solicitate descrise mai sus poate fi demarată procedura de încheiere a Contractului de finanţare. Solicitantului îi vor fi transmise cele două/trei exemplare ale CF în vederea semnării de către acesta. Transmiterea către solicitant se va face cu asigurarea unui mijloc de probă a primirii contractului.

Contactul de finanţare va fi semnat de către reprezentanţii AM POIM şi reprezentantul legal al solicitantului, contractul de finanţare intrând în vigoare la data semnării ultimei părţi semnatare.

Solicitantul are obligaţia de a semna contractul pe fiecare pagină şi pe fiecare exemplar şi de a returna în termenul solicitat de AM POIM (5 zile de la data primirii documentului) cele două/trei exemplare însoţite, eventual, de orice alt document solicitat prin contract. În cazul în care solicitantul nu respectă termenul de semnare a CF şi returnare la AM POIM, AM POIM îşi rezervă dreptul de a respinge finanţarea Cererii de finanţare.

Beneficiarul trebuie să păstreze şi să pună la dispoziţia organismelor abilitate inventarul asupra activelor dobândite prin finanţarea din instrumente structurale, pe o perioadă de 5 ani de la data închiderii oficiale a POIM.

|  |
| --- |
| **Atenţie!**  Contractele de finanţare reprezintă contracte de adeziune, cu clauze prestabilite ce nu pot face obiectul negocierilor dintre părţi. |

# Anexe

**Anexa 1. Cererea de finanțare**

#### Anexa 1a. Conformitatea cu regulile de exceptare de la notificare a ajutorului de stat

**Anexa 2. Fișă de control**

**Anexa 3. Grila de verificare administrativă și evaluare a cererilor de finanțare**

#### Anexa 4. Modele de declarații și formulare anexe la cererea de finanțare (de eligibilitate, angajament, conformitatea cu regulile de ajutor de stat, conflict de interese, declarație privind eligibilitatea TVA aferente cheltuielilor, declaraţie privind tipul întreprinderii)

**Anexa 5. Categorii de cheltuieli indicative pentru proiectele finanțate în cadrul OS 6.3**

**Anexa 6. Model orientativ al contractului de finanțare**

**Anexa 7. Indicatori de mediu**

1. *echivalent în lei la cursul Inforeuro din luna anterioară depunerii cererii de finanțare* [↑](#footnote-ref-2)
2. *A se avea în vedere recomandările de redimensionare a proiecțiilor financiare la zona omogenă prevăzute la secțiunea 3.3.12 Analiza cost beneficiu* [↑](#footnote-ref-3)
3. Valoarea actualizată netă financiară (VANF) reprezintă suma care rezultă după ce costurile de investiție, de funcționare și de înlocuire preconizate (actualizate) ale proiectului sunt deduse din valoarea actualizată a veniturilor preconizate.

   Rata de rentabilitate financiară (RRF) este rata de actualizare care determină o VANF egală cu zero [↑](#footnote-ref-4)